İcmaəsaslı məktəbəqədər təhsil müəssisələri | Online ictimai-siyasi qəzet\nİcmaəsaslı məktəbəqədər təhsil müəssisələri\nTarix: 17.10.2017 | Saat: 18:15:00\nHazırda bu tipli bağçaların yaradılması istiqamətində müvafiq işlər həyata keçirilir\n“Ötən ildən Təhsil Nazirliyi tərəfindən məktəbəhazırlıq qrupları dövlətin maliyyəsi hesabına tətbiq olunur və artıq 55 faiz uşaq bu qruplara cəlb olunub. Bu il isə bu göstəricinin 65 faizə çatdırılmasını hədəfləmişik”. Bunu Təhsil Nazirliyinin Təhsilin inkişafı proqramları şöbəsinin müdiri Emin Əmrullayev “Report”a müsahibəsində bildirib. Onun sözlərinə görə, hazırda icma əsaslı məktəbəqədər hazırlığın təşkili ilə bağlı işlər görülür: “Bildiyiniz kimi, Azərbaycanda məktəbəqədər təhsil 3-6 yaşı əhatə edir. Problem ondan ibarətdir ki, hər yaşayış məntəqəsində bağçalar yoxdur. Bağçanı bu modellə saxlamaq çox vəsait tələb edir. Gündə üç dəfə yemək vermək, uşağın yatmağını təmin etmək və s. Ümumiyyətlə, icma əsaslı bağçaların yaradılması üçün bir neçə model hazırlanıb. Birinci model ondan ibarətdir ki, valideyn resursla təmin olunur və özü uşağını evdə məktəbə hazırlayır. İkinci variant bir neçə ailənin bir yerə yığışaraq icma əsaslı mərkəz yaratması və orada həftədə bir-iki dəfə toplaşaraq uşaqlarla məşğul olmasıdır. Üçüncü model ondan ibarətdir ki, məktəbin rəhbərliyinin təşəbbüsü ilə ümumi təhsil müəssisəsindəki hansısa ibtidai sinif müəlliminin iştirakı ilə bunu etməyə çalışacağıq”.\nŞöbə müdiri vurğulayıb ki, icma əsaslı məktəbəqədər hazırlığın təşkili layihəsi Təhsil İnstitutu və UNİCEF-lə birgə ərsəyə gətirilib: “Layihədə Azərbaycanın müxtəlif rayonları üzrə 50 icma müəyyənləşib. Onlardan üçü və ya dördü Bakıətrafı qəsəbələrin payına düşəcək. Layihənin maliyyə tutumu yüksək olmayacaq. İlkin mərhələdə layihə UNİCEF tərəfindən maliyyələşəcək. Sonrakı dövrdə modeldən asılı olaraq ya valideyn, ya da dövlət tərəfindən maliyyələşəcək. Ən asan variant valideynin özünün istəyi olması ilə həyata keçiriləcək modeldir. Çünki bir çox xarici ölkələrdə məhz belədir. Hesab edirəm ki, bu ilin dekabr ayında modellərin yekun nəticəsi ilə bağlı təqdimat edə biləcəyik”.\nQeyd edək ki, "Məktəbəqədər təhsil haqqında" qanuna əsasən məktəbəqədər təhsil müəssisəsi fəaliyyət göstərməyən ərazilərdə valideynlərin istəyi ilə ailə tipli və ya icma əsaslı, yaxud qısamüddətli təlim qrupları yaradıla bilər. Ailə tipli, icma əsaslı, qısamüddətli təlim qruplarında məktəbəqədər təhsilin təşkili qaydası müvafiq icra hakimiyyəti orqanı tərəfindən müəyyən edilir.\nYeri gəlmişkən, təməl bacarıqlar uşaqlıq dövrünün ilk illərindən əldə edildiyindən uşaqların zehninin erkən yaş dövründən inkişaf etdirilməsi vacib sayılır. Bu səbəbdən də məktəbəqədər təhsilin inkişafı dövlət siyasətində əhəmiyyətli yer tutur. Belə ki,“Təhsil haqqında” qanunda məktəbəqədər təhsilin qarşısında ciddi vəzifələr qoyulub. Sözügedən qanunda deyilir ki, məktəbəqədər təhsil təhsilin ilk pilləsi olmaqla ailənin və cəmiyyətin maraqlarına uyğun olaraq, uşaqların erkən yaş dövründən intellektual, fiziki və psixi inkişafını, sadə əmək vərdişlərinə yiyələnməsini, istedad və qabiliyyətinin üzə çıxarılmasını, sağlamlığının qorunmasını, estetik tərbiyəsini, təbiətə və insanlara həssas münasibətinin formalaşmasını təmin edir.\nSənəddə göstərilib ki, məktəbəqədər təhsil müəssisələri təhsil sisteminin ilk pilləsi olmaqla uşaqların tərbiyəsi və təlimi vəzifəsini yerinə yetirir. Bu müəssisələrin son məqsədi uşaqları məktəb təliminə hazırlamaqdır. Qanunda göstərilir ki, beş yaşlı uşaqlar üçün məktəbəhazırlıq zəruridir. Qanunda bunun nəzərə alınmasına səbəb odur ki, uşağın təhsilinin sonralar nə dərəcədə müvəffəqiyyətlə gedəcəyi məhz bu başlanğıcdan asılıdır. Məktəbəhazırlığın əsas məqsədi isə beşyaşlı uşaqların tələb və imkanlarını nəzərə almaqla onların məktəbəhazırlıq mərhələsində inkişafı, tərbiyəsi və təhsili prosesini təşkil etməkdir. Məktəbəhazırlığın vəzifələri uşaqlarda oxumaq həvəsinin, onların məktəbə müsbət emosional münasibətinin inkişaf etdirilməsi və möhkəmləndirilməsi, uşaqların məktəbə müvəffəqiyyətlə adaptasiya olunması üçün onlarda şəxsi-sosial xüsusiyyətlərin formalaşdırılmasıdır.\n“Azərbaycan Respublikasının milli iqtisadiyyat perspektivi üzrə Strateji Yol Xəritəsi”ndə isə qeyd olunub ki, məktəbəqədər təhsil insan potensialının inkişafına və daha keyfiyyətli insan kapitalının formalaşmasına, uzunmüddətli perspektivdə əhalinin gəlirlərinə, iqtisadi artıma və davamlı inkişafa müsbət təsir göstərir. Sənəddə vurğulanıb ki, hazırda Azərbaycanda həmin yaşda uşaqların məktəbəqədər təhsillə əhatəolunma səviyyəsi aşağıdır. Belə ki, 1-5 yaşlı uşaqların cəmi 14 faizi məktəbəqədər təhsillə əhatə olunur. Rəsmi statistik məlumatlara görə, 2015-ci ildə Azərbaycanda 1722 məktəbəqədər təhsil müəssisəsi fəaliyyət göstərib ki, bunlardan 1079-u körpələr evi, 631-i uşaq bağçası, 4-ü məktəb-uşaq bağçası, 8-i isə xüsusi uşaq bağçasıdır. 85 məktəbəqədər təhsilin uzunmüddətli perspektivdə insan kapitalının keyfiyyətinin yüksəldilməsinə təsirini nəzərə alaraq, bu istiqamətdə stimullaşdırıcı tədbirlər həyata keçiriləcək, təlim-tərbiyə texnologiyaları təkmilləşdiriləcək. Dövlət və özəl məktəbəqədər təhsil müəssisələrinin yaradılması, bununla bağlı normativ hüquqi sənədlərin hazırlanması və qəbulu dəstəklənəcək, müasir təhsil və təlim texnologiyalarına əsaslanan yüksəkixtisaslı pedaqoqların hazırlanması ilə bağlı tədbirlər həyata keçiriləcək. Pedaqoji heyətin daha səmərəli fəaliyyət göstərməsi üçün onların sosial müdafiəsi ilə bağlı tədbirlər dəstəklənəcək.\nSənəddə o da göstərilib ki, istedadın erkən yaşdan aşkar olunması, inkişafı və dəstəklənməsi üzrə sistemin yaradılması Azərbaycanın dayanıqlı inkişafı üçün vacibdir. İri şirkətlərin məktəbəqədər təhsil müəssisələri açmaq təşəbbüsləri təşviq edilə bilər. Bu, şirkətlərdə əmək məhsuldarlığının artırılması (işçilərin övladları ilə bağlı qayğılarının azaldılması, ixtisaslı qadın işçilərin bilik və təcrübəsində fasiləsizliyin qorunması yolu ilə) və məşğulluqda gender bərabərliyinin qorunması baxımından əhəmiyyətli ola bilər.\nMövzu ilə bağlı fikirlərini açıqlayan təhsil eksperti Kamran Əsədov deyib ki, bu gün bir çox rayonlarda bağçaya cəlb olunan uşaqların ümumi sayı həmin yaş kateqoriyasına aid olan uşaqların cəmi bir faizini təşkil edir: "Məsələn, ucqar rayonlarda çox az uşaq bağçaya gedə bilir. Ona görə də hesab edirəm ki, ailə bağçalarının yaradılması çox vacibdir. Ailə tipli bağça formasında bir neçə ailə birləşərək, ümumi qeydiyyatdan da keçə bilər. Qanunvericiliyə görə, icma, ailə və bələdiyyə bağçaları yaradılacaq. Uşaqların məktəbəqədər biliklərini normal səviyyəyə çatdırmaq üçün uşaq bağçalarının şəbəkəsini genişləndirmək vacibdir. Lakin elə bir imkan yoxdur ki, hər bir uşaq ayrıca uşaq bağçasına cəlb olunsun. İndiyə kimi dövlət və özəl bağçalar var idisə, bundan sonra bələdiyyə, özəl ailə uşaq bağçaları da olacaq. Ailə bağçalarının yaradılmasının əsas məqsədi bütün təbəqələr üçün şərait yaratmaqdır. Ümumi uşaq bağçalarında uşaqların təhsil müddəti iki yaşdan 6 yaşa qədərdirsə, ailə uşaq bağçalarında bu müddət bir qədər qısa olacaq. Yəni, bu tipli bağçalar daha azyaşlı uşaqlar üçün nəzərdə tutulub”.\nAmma mütəxəssis bununla yanaşı vurğulayıb ki, məktəbəqədər təhsil sahəsində peşəkar kadr çatışmazlığı mövcuddur: "Bu gün məktəbəqədər təhsil müəssisələrində kadrların heç də hamısı bu ixtisas üzrə ali təhsil almayıb. Digər tərəfdən ali məktəbləri bu ixtisas üzrə bitirən şəxslər ixtisasları üzrə təhsillərini davam etdirmir və bu sahə üzrə işlə təmin olunmurlar. Əgər biz yaxın zaman ərzində ailə tipli bağçalara keçid edəcəyiksə, ciddi kadr çatışmazlığı ilə üzləşə bilərik”.\nXatırladaq ki, Statistika Komitəsinin məlumatına görə, ötən il Azərbaycanda 7 yeni məktəbəqədər təhsil müəssisəsi tikilib. Bununla da ölkədə məktəbəqədər təhsil müəssisələrinin sayı 1663-a çatıb. Onlardan 946 məktəbəqədər təhsil müəssisəsi şəhərdə (2015-ci il bu rəqəm 939 olub), 717 təhsil müəssisə isə kənd yerlərində (2015-ci illə eyni) fəaliyyət göstərir. Ötən il məktəbəqədər təhsil müəsssisələrində 115,6 min uşaq təhsil alıb. 2015-ci ildə isə bu rəqəm 114,8 min olub. Bakı şəhərində 349 bağça fəaliyyət göstərir ki, burada 115622 uşaq təhsil alır. 2016-cı ildə dövlət məktəbəqədər təhsil müəssisələrində pedaqoji işçilərin sayı 15354 olub. Onlardan 31,7 faizi ali təhsilli, 0,3 faizi natamam ali təhsilli, 60,7 faizi orta ixtisas təhsilli, 7,3 faizi tam orta təhsillidir. Dövlət bağçalarında çalışan 1659 müdirdən isə 66,4 faizi ali təhsilli, 0,4 faizi natamam ali təhsilli, 31,5 faizi orta ixtisas təhsilli, 1,7 tam orta təhsillidir.


Neologizm nədir? - Cavab\ncavab verib 19 Mayda — anonim\nDildə ayrı-ayrı hadisə, anlayış və əşyaları bildirən yeni sözlər; məsələn: monitorinq, smartfon, skaner və s.\nYeni sözlərin yaranması həyatda baş verən yeniliklərlə bağlıdır. Həmin sözlər geniş yayılıb hamı tərəfindən işlənməyə başladıqda artıq ümumişlək sözə çevrilir.\nİctimai həyatdakı dəyişikliklərlə bağlı yaranan anlayışları bildirmək üçün istifadə olunan yeni söz və ya ifadə.\nNeolgizmlərin yaranması daha çox elm və texnikanın inkişafı ilə bağlıdır. Onların bir hissəsi başqa dillərdən alınma sözlərdir: investisiya, spiker, mer, menecer, qlobal, ekologiya, kurikulum və s. Dilin öz daxili imkanları hesabına yaranan yeni sözlər də çoxdur: özəlləşdirmə, soyqırımı, nəfəslik, işbirliyi, soykökü, bölgə, yayım, soydaş, durum, cangüdən, çağdaş və s. Neologizmlərin bir hissəsi müxtəlif yazıçıların əsərlərində işlədilən yeni sözlərdir. Məsələn, hazırda ümumişlək sözə çevrilmiş “işıqfor” sözünü ilk dəfə Rəsul Rza işlədib.\nYeni meydana gələn məfhumları ifadə etmək üçün yaranan söz və ya ifadə; notbuk, planşet, smartfon və s.\nNeologizmlərin əksəriyyəti alınma sözlərdir, lakin dilin öz daxili imkanları vasitəsilə yaranan neologizmlər də var. Müəyyən bir söz geniş yayılıb hamı tərəfindən işlənməyə başladıqda artıq neologizm ümumişlək sözə çevrilir.\nBaşqa dillərdən mənimsənilən, yaxud dilin öz daxili imkanları hesabına yaranan yeni söz və ifadələr.\nNeologizmlər çox vaxt elmi-texniki tərəqqi prosesinin, kommunikasiya sistemlərinin inkişafı nəticəsində meydana gəlir. Bəzi neologizmlər sonradan dildə özünə yer tapmayaraq tamamilə unudula, digərləri geniş yayılaraq neologzmler olmaqdan çıxa, yaxud tədricən daha az işlədilərək arxaizmə çevrilə bilər; məsələn, sovet hakimiyyəti illərində yaranmış və geniş yayılmış «kolxoz» ifadəsi atıq arxaizmdir. Dildə ümumi istifadə olunan neologizmlərdən başqa, müəllif neologizmləri də mövcuddur. Adətən, müəllif neologizmləri kontekstdən kənarda işlədilmir. Lakin onlardan bəziləri sonradan dilin ümumi lüğət tərkibinə daxil olur; məs.: utopiya (Tomas Mor), robot (Karel Çapek), işıqfor (Rəsul Rza). Neologizm termini ilk dəfə XVIII əsrin birinci yarısında Fransanın dilçilik elmində işlədilib. Avropa dillərində bu termin Azərbaycan dili ilə müqayisədə daha geniş mənaya malikdir: misal üçün, ingilis lüğətlərində o yalnız yeni yaranmış sözlərə deyil, həm də köhnə sözlərin yeni mənasına, hətta yeni ifadə tərzinə də aid edilir.\nCəmiyyətdə və texnoloji tərəqqidə yeni anlayışların meydana gəlməsi ilə bağlı başqa dillərdən mənimsənilən, yaxud dilin daxili imkanları hesabına yaranan yeni söz və ya ifadələr.\n“Neologizmlər” dedikdə nə başa düşülür?


Yeni subartezian quyuları Zaqatalada əkin sahələrinin su təminatını yaxşılaşdıracaq\n20:08 26 Yanvar 2015\nZaqatala, 26 yanvar, Mustafa Dadaşov, AzərTAc\nRayon yerlərində əkin və həyətyanı torpaq sahələrinin suvarma suyu ilə təminatının yaxşılaşdırılması, həmçinin əhalinin içməli suya olan tələbatının ödənilməsi ölkə rəhbərliyinin daim diqqət mərkəzindədir. Dövlətimizin başçısı İlham Əliyevin müvafiq sərəncamlarına uyğun olaraq, son illər Azərbaycan Prezidentinin ehtiyat fondundan ayrılmış vəsait hesabına respublikanın ayrı-ayrı rayonlarının yaşayış məntəqələrində yüzlərlə yeni subartezian quyusu qazılaraq əhalinin istifadəsinə verilib.\nŞəki Subartezian Quyularının İstismarı İdarəsinin Zaqatala istismar sahəsinin rəisi Ömər Qardaşov AzərTAc-a eksklüziv müsahibəsində indiyədək rayonda bu sahədə görülən işlər və nəzərdə tutulan tədbirlər barədə məlumat verib.\nSahə rəisinin bildirdiyinə görə, Azərbaycan Prezidentinin 2014-cü il yanvarın 29-da imzaladığı “Əkin sahələrinin suvarma suyu ilə təminatının yaxşılaşdırılmasına və əhalinin içməli suya olan tələbatının ödənilməsinə dair əlavə tədbirlər haqqında” Sərəncama uyğun olaraq, ötən il Zaqatala rayonunun ərazisində 18 ədəd subartezian quyusu qazılıb. Bu quyulardan 6-sı artıq əhalinin istifadəsindədir. Yaxın bir ay ərzində digər quyular üçün də texniki şərt alınaraq əhalinin istifadəsinə veriləcək. Bu subartezian quyuları əhalinin içməli su ilə təminatını yaxşılaşdırmaqla bərabər, 600 hektara yaxın əkin sahəsinin suvarılmasını da təmin edəcəkdir.\nQurumun rəsmisinin bildirdiyinə görə, Prezident İlham Əliyevin ötən il dekabrın 25-də imzaladığı yeni Sərəncama əsasən, 2015-ci ildə Zaqatala rayonunun ərazisində daha 12 ədəd subartezian quyusunun qazılması nəzərdə tutulub. Qazılacaq quyuların yerləri artıq müəyyənləşdirilib və hazırda layihələndirmə işləri aparılır. Yaxın iki ay ərzində bu quyuların da qazılmasına başlanılacaq. Bu subartezian quyularının istismara verilməsi nəticəsində əlavə olaraq 400 hektara yaxın torpaq sahəsinin suvarılması təmin olunacaq.\nÖmər Qardaşov deyir ki, ümumiyyətlə, 2014-cü ilədək Zaqatala rayonunun ərazisində 79 ədəd subartezian, 66 ədəd isə artezian quyusu mövcud olub. Bu quyuların əksəriyyəti son illərdə istifadəyə verilib. Mövcud subartezianlar bir ay ərzində 700 min kubmetrdən çox su çıxarır. Bu quyular ən ucqar yaşayış məntəqələri də daxil olmaqla, rayonun bütün kəndlərini əhatə edir. Subartezian quyuları əhalinin ərzaq təhlükəsizliyinin təmin olunmasında çox mühüm rol oynayır. Görülən işlər əhali tərəfindən də böyük razılıqla qarşılanır.


Sabah Göyçay rayon Ulaşlı-Şıxlı kəndində səyyar qəbul keçiriləcək\nAzadsöz.az xəbər verir ki, 19 may 2022-ci il tarixdə saat 11:00-da Göyçay rayonu Ulaşlı-Şıxlı kəndində səyyar qəbul keçiriləcək. Qeyd edək ki, səyyar qəbul Göyçay Rayon...\nAzadsöz.az xəbər verir ki, azad edilmiş ərazilərində kənd təsərrüfatı təyinatlı torpaqların idarə edilməsi sahəsində Kənd Təsərrüfatı Nazirliyinin səlahiyyətləri artırılıb. Bu, Prezident İlham Əliyevin bu gün...\nMay 18, 2022 / 18:50\nAzadsöz.az xəbər verir ki, mayın 18-də rəsmi qarşılanma mərasimindən sonra Azərbaycan Respublikasının Prezidenti İlham Əliyevin Litva Respublikasının Prezidenti Gitanas Nauseda ilə görüşü olub. Litva Prezidentini...\nMay 18, 2022 / 13:00\nAzadsöz.az xəbər verir ki, mayın 18-də Azərbaycan Respublikasının birinci xanımı Mehriban Əliyevanın Litva Respublikasının birinci xanımı Diana Nauseda ilə görüşü olub. Bu barədə Prezidentin Mətbuat Xidməti...\nMay 18, 2022 / 12:45\nİlham Əliyev Litva Prezidentini qarşıladı – FOTOLAR\nAzadsöz.az xəbər verir ki, Azərbaycan Respublikasına rəsmi səfərə gələn Litva Respublikasının Prezidenti Gitanas Nausedanın mayın 18-də rəsmi qarşılanma mərasimi olub. Hər iki ölkənin dövlət bayraqlarının...\nMay 18, 2022 / 10:15\nAzadsöz.az xəbər verir ki, mayın 17-dən 18-ə keçən gecə Azərbaycan Ordusunun Kəlbəcər rayonunun Zəylik yaşayış məntəqəsi istiqamətində yerləşən mövqeləri intensiv atəşə tutulub. Bununla bağlı Azərbaycan...\nMay 18, 2022 / 09:10


1.\tMaraqların radikal şəkildə dəyişməsi – əgər sizin partnyorunuz əvvəllər nəyə isə, məsələn futbola qarşı laqeyid idisə və indi onunla ciddi maraqlanmağa başlayıbsa, artıq düşünməyə dəyər.\n2.\tOna əvvəllər xas olmayan əla əhval-ruhiyyə - sizin həyatınızda sevindirici ciddi nə isə baş verməyib, amma sizin qadınınız evə çox canlı və şən gəlir. Səbəb yeni pərəstişkarının olması ola bilər.\n3.\tSuallara qəribə cavablar – əgər siz tamamilə adi şeylər soruşursunuzsa, amma sizin qadınınız buna əsəbi reaksiya verirsə, ola bilər ki, o həyisə gizlədir. Məsələn, siz sadəcə ondan niyə gecikməsinin səbəbini soruşursunuz, o isə sizi onu istintaqa cəlb etmənizə görə məzəmət edir.\n4.\tZövqlərin kəskin şəkildə dəyişməsi – məsələn, birdən xanımınız belə qərara gəlir ki, siz yaxşı geyinmirsiniz və maşınınız rahat deyil. Əvvəllər hər şey onu qane edirdi, indi isə yox... Yəqin ki, o özünə daha yaxşısını tapıb!\n5.\tGözlənilməz qayğı və sevgi – əvvəllər o həmişə sizi danlayardı, amma indi sizin hərəkətlərinizə fikir vermir və ya qəfildən sizə qayğı göstərirsə - ola bilər ki, o , özünü sizin qarşınızda günahkar hiss edir.\n6.\tXarici görnüşündə dəyişiklik – qəfil saç düzümünün və ya qarderobunun dəyişməsi sizin fikirləşməyiniz üçün səbəb ola bilər. Ola bilər ki, qadın özünə sizin üçün baxmır...\n7.\tTelefon – onun telefonu daima yanındadır, o telefonunun sizin əlinizə keçməsindən ehtiyyat edir. Ev telefonuna isə zənglər gəlsə də, qarşıda tərəf susur, cavab vermir. Heç nəyi gizlətməyən qadın öz telefonunu gizlətmir və sosial şəbəkədəki səhifəsini tələsik bağlamır.\nBu sadəcə bəzi araşdırmaların nəticəsidir. Amma sübut olmadan heç bir qadını günahlandırmaq olmaz.


Həzrət Həvva Həzrət Adəmin qabırğasından yaranıb? » Ahlibeyt.ge\nAhlibeyt.ge » İslam elimləri » Həzrət Həvva Həzrət Adəmin qabırğasından yaranıb?\nHəzrət Həvva Həzrət Adəmin qabırğasından yaranıb?\nTarix: 4-07-2021, 10:50\nUydurulmuş hədislərin Quranla rədd edilməsi.\nHəzrət Həvvanın necə yaranması məsələsi mənbələrdə fərqli-fərqli şəkillərdə qeyd edilmişdir. Bəzi mənbələrdə iddia edilir ki, Həzrət Həvva guya Həzrət Adəmin qabırğasından yaranıb. Həmin saxta hədisə birlikdə nəzər salaq:\nSaxta hədis: “Qadın əyri qabırğa kimidir. Əgər əyib düzəltmək istəsən, sınar. Əgər toxunmasan, sənə fayda verər.”\nBu hədisə həm şiə, həm də sünni mənbələrində rast gəlmək olar. Maraqlıdır ki, bəzi mənbələrdə bu saxta hədisin hədisi-qüdsi olduğu yazılmışdır.\nBəziləri öz qənaətlərini Quran ayələri ilə əsaslandırmağa çalışmış, ancaq yenə də yanlışlığa yol vermiş və bəzi nüansları gözdən qaçırmışlar. Gəlin öncə bu mövzuya aidiyyatı olan ayələrə nəzər salaq:\n“Nisa” 1: “Ey insanlar! Sizi tək bir nəfsdən yaradan, ondan zövcəsini yaradan və onlardan da bir çox kişi və qadın (törədib yer üzünə) yayan Rəbbinizdən çəkinin!”\n“Əraf” 189: “Sizi tək bir nəfsdən yaradan, ünsiyyət bağlayıb rahatlıq tapsın deyə ondan onun zövcəsini yaradan Odur.”\n“Zümər” 6: “Allah sizi tək bir nəfsdən yaratdı. Sonra ondan zövcəsini yaratdı.”\nBəziləri bu üç ayədə “خَلَقَكُم مِّن نَّفْسٍ وَاحِدَةٍ وَخَلَقَ مِنْهَا” (xaləqakum min nəfsin vəhidətin və xaləqa minhə” ayəsini “bir insandan” kimi başa düşürlər.\nYəni onlar düşünürlər ki, ayənin tərcüməsi belədir: “Sizi bir insandan yaratdım, sonra da ondan (kişidən) qadını yaratdım”.\nBurada ondan sözünü kişi mənasında anladıqları üçün qabırğa deyirlər. Amma ayənin orijinalına diqqət yetirdikdə görürük ki, “minhə” sözündəki “hə” (هَ) əvəzliyi qadın cinsindədir, Adəm isə kişidir.\nAyədə “bir insandan” deyil, “bir nəfsdən” ifadəsi işlənmişdir. Bu isə qadın və kişi yaradılışının növ baxımından eyni olduqlarını göstərir.\n“Rum” 21: “Ünsiyyətdə rahatlıq tapasınız deyə, sizin üçün nəfsinizdən (növünüzdən) zövcələr yaratması, aranıza məhəbbət və mərhəmət salması da Onun dəlillərindəndir. Həqiqətən, bunda düşünən toplum üçün ibrətamiz dəlillər vardır.”\n“Nəhl” 72: “Allah sizin üçün nəfsinizdən (növünüzdən) zövcələr yaratdı, zövcələrinizdən də sizin üçün övladlar və nəvələr yaratdı və sizə pak ruzilər verdi.”\nBu ayələrdəki “nəfs” sözünü qabırğa mənasında izah edənlər Allah Rəsulunun (s) da bizim qabırğamızdan olduğunu düşünürlər? Ayəyə diqqət yetirək:\n“Tövbə” 128: “Sizə özünüzdən (nəfsinizdən) elə bir elçi gəldi ki, sizin əziyyətə düşməyiniz ona ağır gəlir. O sizə qarşı qayğıkeş, möminlərə qarşı şəfqətli, rəhmlidir.”\nAllah Rəsulu (s) da bizim nəfsimizdəndir. Yəni bizim növümüzdəndir, mələk deyil, bizim kimi bir insandır.\n“İsra” 94: “İnsanlara doğru yolu göstərən rəhbər gəldiyi zaman onların iman gətirməsinə ancaq: “Allah bir insanımı elçi göndərdi?”– demələri mane oldu.”\n“İsra” 95: “De: “Əgər yer üzündə arxayın gəzib dolaşanlar mələklər olsaydı, əlbəttə, onlara göydən bir mələk (elçi) göndərərdik”.\nBu ayələr bizə başa salamq istəyir ki, Adəmin nəfsindən olmaq o demək deyil ki, qadın kişinin qabırğasından yaranıb. Bu, qadınla kişinin eyni növdən olduğunu göstərmək üçündür.\nİnsanlar hamısı eyni nəsnədən, yəni torpaqdan yaranıb.\n“Rum” 20: “(Allahın) sizi torpaqdan yaratması Onun dəlillərindəndir. Sonra da siz bir insan kimi (yer üzünə) yayıldınız.”\nBu ayə də göstərir ki, “nəfsin vəhidəh” deyilərkən qadın və kişi yaranışının mənbəyinin eyni olduğu nəzərdə tutulmuşdur.Yəni kişi nədən yaranıbsa, qadın da ondan yaranıb.\nBaşqa sözlə desək, nəzər nöqtəsi olan ayədə bir nəfsdən, bir cövhərdən, bir mənbədən yaranma nəzərdə tutulur. Yəni kişi hansı mənbədən yaradılıbsa, qadın da ondan yaradılıb.\nTəfsirçilər yazırlar ki, ayədəki “nəfs” sözü konkret şəxsə (Adəmə) aid olunmamalıdır. “Nəfs” sözü həm də insan cinsinə şamildir. Allah bu və buna bənzər digər ayələrdə bütün bəşəriyyətin “insan” adlı varlıqdan yarandığını bəyan edir.\nAyədəki “nəfs” sözünü Həzrət Adəmə aid etsək də, vurğulamalıyıq ki, burada qabırğadan yaradılmaya zərrə qədər də işarə yoxdur. Adəm və Həvva iki müstəqil fərd olaraq yaradılmışlar, ilk öncə Adəm, ondan sonra Həvva xəlq olunmuşdur.\nOnları birləşdirən ortaq cəhət budur ki, əvvəla, hər ikisi eyni bir varlıq cinsinin - bəşəriyyətin nümayəndələri olmuşlar.\nİkincisi, Həvva Adəmin yaradıldığı materialdan -gildən xəlq olunmuşdur. Daha dəqiq desək, Adəm yaradıl-dıqdan sonra qalan gildən Həvva yaranmışdır.\nBəzi təfsirçilər isə “Nisa” surəsinin 1-ci ayəsinin şərhində Həzrət Həvvanın Həzrət Adəmin “sol qabırğasından deyil, sol qabırğasının yaradıldığı gilin artığından xəlq olunması” iddiasını irəli sürürlər.\nMəşhur ruhani alim və ədib, “Nəhcul-bəlağə” kitabının tərtibatçısı Seyyid Rəzi “Həqaiq ət-təvil” kitabında yazır ki, ayədəki “nəfsi vahidə” (vahid nəfs) – “həqiqətul-vahidə”dir. Yəni kişi ilə qadın eyni həqiqətdən xəlq olunmuşlar.”\nBəzi alimlərə (Feyz Kaşani kimi) görə qadının kişiyə aid olan sol qabırğadan yaradılması zahiri deyil, batini mənada qəbul olunmalıdır.\nBədənin sol tərəfi adətən, cismani istəklərə və emosiyalara, sağ tərəfi isə ağla, ruhani və mələkuti aləmə aid edilir.\nMəhz bu səbəbdəndir ki, bir çox müstəhəb əməllərin sağ tərəfdəki bədən üzvləri ilə icra olunması təkid edilir. Müstəhəb olmayan işlər bədənin sol tərəfdəki üzvləri ilə yerinə yetirilir.\n“Həvva Adəmin sol qabırğasından yaradılıb” ifadəsi qadında emosiyaların və dünyəvi istəklərin üstünlük təşkil etməsini göstərir.\nQuran özü aydın şəkildə bizə öyrədir ki, Həzrət Həvva Həzrət Adəmin qabırğasından yaranmayıb və beləliklə, bu ayələr bu mövzuda olan bütün rəvayətləri asanlıqla inkar edir.\nSənədi Allah Rəsuluna (s) yetişən bir mötəbər hədisdə “Həzrət Həvva nədən yaradıldı?” sualına o həzrətin belə cavab verdiyini görürük: “Allah bir miqdar torpağı öz qüdrət əli ilə bir-birinə qarışdırdı və ondan Həzrət Adəmi yaratdı. Sonra o torpaqdan bir miqdar artıq qaldı ki, ondan da Həzrət Həvvanı yaratdı”.\nGörəsən Quran və səhih rəvayətlərlə ziddiyyət təşkil edən bu saxta rəvayət hansı mənbədən qaynaqlanır? Mövzunu araşdırdıqda aydın olur ki, bu kimi saxta rəvayətlər İslam mənbələrinə təhrif olunmuş “Tövrat”dan daxil edilmişdir. Yəhudilikdə qadın daim mənfi bir obraz kimi təsvir edilmişdir.\nHətta “Həzrət Adəmin Cənnətdən qovulması” adlı qissədə günahkar məhz Həzrət Həvva, yəni qadın hesab edilmişdir. Lakin bu iddialar Quranla daban-dabana ziddir. Təhrif olunmuş “Tövrat”ın həmin hissəsinə diqqət yetirək:\n21. O zaman Rəbb Allah insana dərin yuxu göndərdi və o yuxuya getdi. Onda Rəbb Allah onun qabırğasının birini götürdü və yerini ətlə örtdü.\n22. Rəbb Allah insandan götürdüyü qabırğadan qadını düzəltdi və onu insanın yanına gətirdi.\n23. İnsan dedi: “Bax, nəhayət, bunun sümüyü mənim sümüyümdən, bədəni mənim bədənimdəndir. Adına “qadın” deyiləcək, çünki o, kişidən götürülüb”.\nBu aydın dəlillərdən sonra öncə, araşdırmalara əsasən, gəldiyimiz nəticəni qeyd edir, ardınca isə mövzu ilə bağlı bir neçə sual ünvanlayırıq:\n1. Qadının qabırğadan yaranması hədisi Quran ayəsi və səhih hədislərə ziddir.\n2. Qadın əyri qabırğadan yaranıbsa, deməli əyriliyin mənbəyi yarandığı yerin özüdür, yəni kişi. Elə isə bu naqislik niyə qadına aid edilir?\n3. Həzrət Həvva Adəmdən yarandısa, onda Adəm (ə) özündən yaranan biri ilə evləndi? Bunu necə izah edə bilərsiniz?\n4. Əgər qadın əyri qabırğadan və naqis yaranıbsa, deməli, bu, Quranın digər ayələrinə ziddir. Məsələn, “Tin” surəsində Allah bütün insanları ən gözəl şəkildə yaratdığını qeyd edir”.\nYaxud “İsra” surəsinin 70-ci ayəsində buyrulur: “Biz insanları üstün yaratdıq”.\n5. Sözügedən saxta hədisdə buyrulur: “Onu (qadını) düzəltməyə çalışmayın”. Bu ifadə özü də İslami mətnlərə ziddir. İslam dininin əsas prisiplərindən biri də “əmr be məruf, nəhy əz munkər” – Yaxşılığa dəvət, pislikdən çəkindirməkdir.\nƏgər bir qadın səhv yolda olarsa, onda bu ilahi prinsip necə olsun? Necə ola bilər ki, peyğəmbər ilahi qanunların ziddinə söz desin?\n6. Bəziləri bu mövzuda ifrata vararaq iddia edirlər ki, bu günün özündə də kişilərin qabırğalarının sayı qadınların qabırğalarına nisbətdə azdır. Bu iddianın da əsassız olduğu müasir tibb elmi ilə sübuta yetmişdir.\nQeyd olunanlardan aydın olur ki, qadının kişi qabırğasından yaranmasını qeyd edən bütün rəvayətlər batil və əsassızdır. Həzrət Həvva da Həzrət Adəm kimi torpaqdan yaranmışdır.


Premyer Liqada VI turun oyunları keçirilir\nSentyabrın 25-də Azərbaycan Premyer Liqasında VI turun oyunları keçirilir.\nBu gün iki oyun keçiriləcək.\n“İnter” öz meydanında “Kəpəz”i qəbul edir.\n“Rəvan” isə Bakıda “Qəbələ”ni qəbul edir.\nƏgər Qəbələ bu oyunda qələbə qazansa xalını turnir cədvəlinə liderlik edən “Qarabağ”la bərabərləşdirəcək.\nTurun digər oyunları isə sentyabrın 26-27-də keçiriləcək.


İbrahim Rüstəmli: Əli Qafarov RUH adamıdı! – ASSA news\nİbrahim Rüstəmli: Əli Qafarov RUH adamıdı!\nPeşəkar fotoqraf Əli QAFAROV – cəbhə ilə bağlı günlərimin canlı şahidi, xatirələrimin həmmüəllifi…\n…Yaradıcı adamlar kimi ayrı-ayrılıqda zəif, gücsüz və tənha olduğumuzu elə ilk görüşümüzdən anladıq. Hiss və həyacanımızın, arzu və istəyimizin dolğun ifadəsini Siam ekizləri kimi səngərdə, döyüşçü qardaşlarımızla bir arada olanda tapdıq.\nBəlkə başqa vaxt utanardım, təvazökarlığın yersiz diqtəsi altında ağzıma su alardım. Amma indi bu sözü dilimə gətirməyə çətinlik çəkmirəm: o mənə yaratdığı möhtəşəm sənət tablolarının davamı kimi baxırdı. O tabloların görünməyən tərəflərinə ayna tutmaq, gizli şifrələrini açmaq əsl sənət sınağı idi. Bir əli üstümdə olmasaydı, çiynimdəki yükün ağırlığına tab gətirməzdim: Ustad xeyir-duası, ustad halallığı qələmimdən çıxan hər sözə, hər cümləyə yiyə durardı; hər sözə, hər cümləyə nəfəs verərdi…\nRazılaşmadım: “Yox, Qoca, hələ heç nə bitməyib. Mən sənin döyünən ürəyin, sən mənim görən gözümsən! Məni görməyə bilməzsən…”\nBaşını çiynimə söykədi. Doluxsunmuş gözlərini məchul bir nöqtəyə zilləyib yenə də güldü: “Hə, düz deyirsən. Bu gecə səni yuxuda görmüşəm…”.\nDoğum günün mübarək, USTAD! (Aktual.az)\nTags: Əli Qafarov, İbrahim Rüstəmli\nPrevious Sabah rayonlarda yağış yağacaq\nNext Xüsusi komissiya “Soyqırımı memorial kompleksi”nə baxış keçirib – FOTO


Ərdoğanın admiralları 3-cü dəfə həbs etməsinin səbəbləri - Şahin Cəfərli\nEv Yazarlar Ərdoğanın admiralları 3-cü dəfə həbs etməsinin səbəbləri – Şahin Cəfərli\nƏrdoğan kamalist-avrasiyaçı general-admiralları “3-cü kruq” tutdurmağa başlayıb. (“Ergenekon” və “Balyoz”dan sonra.)\nSöhbət aprelin 4-nə keçən gecə bəyanat imzalayaraq Türkiyənin Montrö dəniz hüququ Konvensiyasından çıxması ehtimalı və Dəniz Qüvvələri komandanlığında təriqətçi admiralın peyda olması ilə əlaqədar narahatlığını ifadə edən 104 istefada olan admiraldan gedir.\nBu admiralların bir çoxu “Ergenekon” və “Balyoz” cinayət işləri çərçivəsində istintaqa cəlb olunmuş və həbsdə yatmışdılar. 15 iyul 2016-cı il “çevriliş” olayından sonra bu şəxslər və onların təmsil etdiyi ideoloji-siyasi cərəyanla (ulusalcılıq) Ərdoğan hökuməti arasında qeyri-rəsmi ittifaq yarandı. Bildirildi ki, qanunsuz repressiyaların müəllifi FETÖ olub. ABŞ və Qərb dünyası ilə əlaqələrin soyumasına paralel olaraq, Türkiyənin Qərb blokundan qopub, üzünü Avrasiyaya çevirməsini, Rusiya və Çinlə yaxınlaşmasını, çoxqtüblü dünya düzənini dəstəkləyən və təbliğ edən bu çevrələrə geniş meydan verildi. Onlar prezident Ərdoğanın antiqərb məzmunlu çıxışları və bu yöndə bəzi praktik addımlarından (Rusiya ilə yaxınlaşma) ruhlanaraq nəhayət ki, öz vizyonlarının dövlət siyasətinə çevrilməsi şansını yaxaladıqları fikrinə qapılaraq güclü avtoritar liderin bu istiqamətdə tarixi bir şans olduğunu düşündülər. Həmin paşalar gecə-gündüz telekanallarda bu siyasətin ideoloji əsaslandırması ilə məşğul olur, Rusiya və Çinlə müttəfiqliyin Türkiyənin qarşısında böyük üfüqlər açacağından dəm vurur, S-400-ün timsalında Rusiya silahlarının nə qədər modern, Amerika silahlarının isə texnoloji cəhətdən nə qədər geri qalmasından danışır, uyğur məsələsinin Qərb imperializminin oyunu olduğunu vurğulayır, bu yöndə ictimai rəy formalaşdırırdılar. Onların bir çoxu prezident üsul-idarəsinin tətbiqini də dəstəklədilər.\nBu adamlar Ərdoğanın ilk növbədə öz hakimiyyət maraqları əsasında dinamik və beynəlxalq konyukturun dəyişməsinə paralel, mütəhərrik siyasət yeridən usta bir siyasət mühəndisi və taktik olduğu gerçəyini nəzərə almadan hesab edirdilər ki, öz geosiyasi konsepsiyalarını gerçəkləşdirmək üçün Ərdoğanın timsalında dövlət gücündən istifadə edə biləcəklər. Halbuki tam əksinə, Ərdoğanın dönəmin şərtlərinə uyğun olaraq onlardan və digərlərindən istifadə etdiyini və “son kullanım tarixləri” bitincə bir kənara atacağını hesablaya bilmədilər.\nHəmin admiralların irəli sürdüyü “Mavi vatan” doktrinasının rəsmi siyasətə çevrilməsi onları ümidləndirən və daha da ön plana çıxaran gəlişmə idi. “Mavi vatan” Türkiyənin dənizlərdə (Egey, şərqi Aralıq) öz maraqlarını (ərazi suları, müstəsna iqtisadi bölgə) güzəştsiz və aqressiv şəkildə təmin etməsini ehtiva edən doktrinadır. Lakin bu doktrinanın qısa bir periodda dövlət siyasətinə çevrilməsi Türkiyənin regiondakı rəqiblərinin (ərəb və yunan dövlətləri + İsrail) bloklaşmasına, ABŞ və AB-nin də onlara dəstək verməsinə, Yunanıstanın heç vaxt olmadığı qədər nüfuz qazanmasına və son nəticədə Türkiyənin tamamilə təklənməsinə gətirib çıxardı. Orta Şərqdə yeganə müttəfiq – Qatar da Səudiyyə ilə anlaşdı.\nÜstəlik, ihvançılığa əsaslanan Orta Şərq siyasəti də iflasa uğradı. (Son həftələrdə Ankara ölkədəki misirli ihvançıların fəaliyətini məhdudlaşdırmağa başlayıb.)\nNəticədə Türkiyə hökuməti “Mavi vatan”ın həyata keçirilməsindən yavaş-yavaş geri durmağa başladı və Yunanıstanla masaya oturmağa, ərəb dünyasının liderləri (Səudiyyə, Misir, BƏƏ) və İsraillə münasibətləri təmir etməyə qərar verdi. Əvvəlcə bu doktrinanın elmi-akademik əsaslandırmasının müəllifi, Dəniz Qüvvələrinin qərargah rəisi Cihat Yaycı istefaya göndərildi, bu gün isə “Mavi vatan” termininin müəllifi, 4 aprel bəyanatının da əsas tərtibçilərindən olan admiral Cem Gürdeniz həbs olunub. (Bu şəxs Azərbaycan Xalq Cümhuriyyətini ingilislərin kukla dövləti adlandırmışdı və Rusiya rəsmi mediasının sevimlisi idi.)\nSonda qeyd edim ki, sırf hüquqi baxımdan yanaşdıqda paşaların 3-cü həbsinin də əvvəlkilər kimi qununsuz olduğu ortadadır. (Əminəm ki, uzun müddət içəridə qalmayacaqlar.) Bu, ilk növbədə Türkiyə Ana Yasasında təsbit olunmuş söz, ifadə azadlığına zidd olmaqla, prezident Ərdoğanın cəmi 1 ay əvvəl elan etdiyi İnsan Haqları üzrə Fəaliyyət Planında yazılanlara da 180 dərəcə zidd addımdır və həmin planın nə qədər qeyri-ciddi sənəd olduğunu bir daha göstərir.\nƏvvəlki məqaləVyosa Osmani Kosovo prezidenti seçilib\nNövbəti məqalədəXalq artisti Rəmiş vəfat edib


Adalet.az | SƏS Adalet.az | SƏS Adalet.az | Ədalət -\n(Mikayıl Mirzənin xatirəsinə)\n31489 | 2007-07-09 15:18\nHər şey ardıcıllıqla baş verir. İyun ayının əvvəlində jurnalist dostum Nadir Bədəlov deyir ki, ANS-də yayımlanan "Naməlum məşhurlar" layihəsində Məmməd Arazı xatırlamaq istəyirlər. Təbii, məmnun oluram. Pulun Tanrıya döndüyü bir zamanda şairi yada salmaq özü də bir hünərdi -deyə düşünürəm. Elə bu hisslə də evdən əlimdə olan kasetləri toplayıb çağırılan vaxtda verilişin rejissoru Xəyyam Abdullayevlə görüşürəm. Məni çəkirlər və söhbətimdə Mikayıl Mirzəni anıram. Çəkiliş bitir, özlüyümdə fikirləşirəm ki, iyul ayının əvvəlində vəfatının ildönümüdü. Veriliş efirə gedəndən sonra yaddaşına arxalandığım Zəlimxan Yaquba zəng edirəm, il nə vaxtdı -deyə soruşuram, oldu-keçdi- deyir. Keçdi? Mən niyə bu ayları qarışdırdım? Həmin gün Mikayıl Mirzənin oğlu Mətin Mirzə telefon açır və ondan da dəqiq tarixi soruşuram. İyunun 3-ü deyir. Demək il keçib. Nə vaxtsa onun dilindən səslənən şeri xatırlayıram:\nEh, dünən incəldi qəlbimiz yuxa kimi,\nBiz dünən bir ili qatladıq sovxa kimi.\n�öz yaşımızı büküb qatladıq\nDünən bir insan üstündən il adladı\nDünən əfsanələr, etiqadlar da\nİnamından üzdü əlini,\nO, daha keçdi ömrün həyat adlı sahilini\nKeçdi ölüm sahilinə.\nBir addım məsafədə,\nO, bizdən min il,\nmilyon il uzaq.\nBir itən səs ki,\nDaha geri qayıtmayacaq.\nNə fərqi, dünən batıb,\nYa Nizamidən min il qabaq...\nNə qəribə adətdi -\nƏn ülvi hörmətdi -\nBir il onun gəlişinə\n... İlindən sonrakı ölüm. Nə yaxşı sözdür, əgər bu tarixi qarışıq salıramsa - demək ildən sonrakı ölüm öz hökmünü qüvvəyə mindirir. Əgər unutmağa məhkumuqsa bu gediş-gəlişlər nəyə lazım? Və bununla barışmalıyıqsa bu qədər ağrı-acı nəyə lazım?\nO da tez öldü yəqin\nTez doğulmaq üçün,\nDaha tez -\nSu-bulud olmaq üçün.\nHarda həyat başlanır\nHarda ölüm başlanır\nŞeri yada salıram, beynimdə onun səsi əks-səda verir. Mən o səsi sevərdim...\n"Məmməd Arazın şeri mənim silahımdı. Onun şerlərindəki daşı-ağacı çırpıram ünsürlərin sifətinə. O, həyatda mənim üçün hər şeydir. Çünki özü demişkən, "ölə-ölə yazmır, yaza-yaza ölür". Səhnədə şerlərini söyləyəndə isə Məmməd Araz mənim üçün heç kimdi, çünki onu səhnədə yaşadan mənəm. O şerləri deyəndə necə tər tökdüyümü, şam kimi əridiyimi görməmisinizmi?" Bu, Mikayılın dedikləri.\n"Məncə, Mikayılı bir dəfə dinləyən kəs sonra uzun zaman özünü, öz içini dinləməyə bilmir, çünki Mikayılın oxuduqları yalana-böhtana, riyakarlığa, nadanlığa qarşıdı, onları daşıyanlara qarşıdı; onlara sillədi, qılıncdı Mikayılın şerləri. Onları dinləməmək mümkün deyil...\nDoğruya, ədalətə yön tutan insan zəkasıdı Mikayılın müraciətləri; əbədi işıq, sabahın nuruna çağırışdı. "Mən kiməm" sualına cavabdı, "tətikdən barmağını çək" nidasıdı Mikayılın səsi". Bu da Məmməd Arazın dedikləri.\n... Zəng eləyəndə Mətin deyir ki, cümə axşamı qəbirüstü abidənin açılışıdı. Mütləq gələcəm - deyirəm. Mətini uşaqlığından tanıyıram. 10 yaşında ikən səhnədə şer deməyini də xatırlayıram. Və həm də yadımdadır ki, Mikayıl oğlunun istedadıyla çox qürurlanırdı. İndi həmin o oğlan məni atasının məzarı üstünə dəvət edir. Fərqi yoxdur, atanı hansı yaşda itirmisən - 57, ya 71, itki itkidi. Fərqi yoxdu neçə yaşın var - ata atadı. Bizi birləşdirən də atalardı. Səsində ağrı duyuram - "Son vaxtlar elə sənin atan kimiydi, danışa bilmirdi". Səsi heç atasının səsinə bənzəmir - deyə düşünürəm.\n... Məzarlıqda nə qədər tanış üzlər var. Həm daş, həm də canlı. Həmin məzarlıqda xalqa, millətə, hürriyyətə xidmət etmiş insanlar da yatır, vəzifə gərəyi ora düşənlər də. Böyük aktyorlar da var, titulları böyük olanlar da. Üstündən 50-60 il keçəndən sonra kimin hansı çəkidə olduğu nə bilinəcək ki? Tək-tək aktyorlar öz dövrünü aşıb keçə bilir, nə qədər böyük olsalar da. Və belə təmtəraqlı məkanda dəfn olunan hər kəsi bərabərləşdirəndə gələcək nəsillər kimin kiçik, kimin böyük olduğunu hardan biləcək? Titulları ki eynidi, şərti olaraq. Fəxr söhbəti də birinciyə və ikinciyə bölünürsə...\n... �ün göydən şaxıyır, bir az o tərəfdə dayanan məşhur xanıma baxıb fikirləşirəm ki, bu saat üzünün boyası əriyib töküləcək. Sonra da fikirləşirəm ki, Mikayıl nə qədər belə əriyən rəngləri səhnənin divarlarına çəkib - günahınamı yazılıb, savabınamı, onu yuxarıdakı bilir...\nMəşhur TV kanalının səhər proqramında ictimai vəzifə kimi tamadalıq edən Xalq artistinin sözlərinə qulaq asmadan bütün diqqətimi heykələ yönəldirəm. Və yenə səsi qulağıma gəlir...\nDumana çevrilir qarşımda.\nBu duman içindən\nQranit bir daşın\nQayadan yapışıb heykəlləşir.\nNəzəri üfüqə yönəli,\nBuluddan pay umur sağ əli.\nBu, mənəm, bu mənim heykəlim...\nBaxıram: nə qədər oxşarıq,\nnə qədər yadıq? -\nYoxsa insan özü də\nDeyirəm: qəddin niyə belə\nDeyəsən qıçının biri də\nO zamankı yerişlə\nyenidən bir yeri!-\nirəli dartıb səni,\no biri geri.\nbəs əynin niyə\nDeyir ki, sözündən, yazından\nmin yalan sapını çəkiblər azından...\nDeyirəm: mən oğlu, mən heykəl,\nMən əsla sən olmaq istəməzdim.\nDeyir ki, mən də heç\nbu ada, bu sana yonulmaq istəməzdim.\nO, sağlığa acıdı,\nAxır ki, dalaşdıq,\nAxır ki, tutaşdıq.\nDedilər arxivdi bu dünya,\nYaxşı ki, özünüz aşdınız,\nOnsuz da çəkəndi, yıxandı\nAllah, məni gələcək heykəlimin\nElə başımdakı bu qəribə fikirlərlə də məzarlıqdan qayıdıram. Kompüteri açıb keçən il onun vəfatına yazdığım elegiyanı gözdən keçirirəm. Nəsə əlavə edimmi? Bu bir ildə nəsə dəyişibmi? Yox, elə belə də qalsın.\nBir müddət əvvəl qələminə, istedadına hörmətlə yanaşdığım, özümə müəllim saydığım Tofiq Abdin cavan rəhmətə getmiş dostumuzla bağlı bir yazı yazmışdı. Xatırlayıram ki, orda telefon nömrələrinə aid nəsə vardı. Hətta yazını oxuyandan sonra fikirləşdim ki, doğrudan da mənim telefon kitabçamda nə qədər üstündən xətt çəkilmiş belə nömrələr var - yəni dünyadan köçmüşlər. Son vaxtlar isə çox lazımlı, yaxın bildiyim insanların nömrələrini əl telefonumun yaddaşına yazıram. Nömrə yaddaşım çox zəifdi. Amma telefon həm də səs yaddaşıdı. Səs yaddaşım güclüdü. Ancaq onun səsini tək mən yox, bəlkə milyonlar tanıyırdı. İndi telefonumun yaddaşındakı bu nömrəyə baxıb fikirləşirəm ki, bir daha bu telefondan onun səsini eşitməyəcəyəm. Televizordan, radiodan eşidəcəm, ancaq telefonu açıb ötkəm səsi ilə cavab verməyəcək. İndi telefonumun yaddaşındakı bu nömrəyə baxıb fikirləşirəm ki, artıq bu nömrə rəqəmlərdən başqa bir şey deyil. Bu nömrəni canlandıran səs canlı deyil.\n... Mən o səsi sevərdim. O səs mənim üçün həm də dili tutulmuş atamın sinəsindən qopan nidaların səsi idi, nitqi susan şairin ürəyinin səsi idi. O vaxt ki ordenli-medallı, mükafatlı şairlər böyük-böyük kürsülərdən "köhnə dağarcığı tumac yerinə" insanlara satırdılar, o vaxt ki şair olduğunu sübut etmənin bir göstəricisi də təntənəli gecələrdə, televiziya ekranlarında görünmək idi, həmin şair üçün artıq oralara gedən yollar bağlanmışdı. Yalnız qələmdən kağıza gedən cığırlar vardı, onu da böyük yola çıxarıb yol gedənlərə çatdırmaq lazım idi. Və həmin vaxt o səs öz gücü ilə, "ehheey" elədi - ayaq saxlayın - dedi, yoldan çıxın - dedi, mən varam - dedi.\nAtamdan sonra uzun müddət düşgün halımla, vəziyyətimlə nə kimsəni görmək, nə də eşitmək istəyirdim. Ancaq fikrimdə vardı ki, toparlanıb Mikayılla görüşəcəm. Həm atamla bağlı bir layihənin həllində mənə yardımçı olsun, həm də əlimdə yarımçıq qalmış "Cəfər Cabbarlı" filminin səsləndirilməsində iştirak etsin (Sağ olsun Nurəddin Mehdixanlı təmənnasız-filansız bu işdə mənə kömək etdi). Heç vaxt sözümü yerə salmamışdı. Bilirdim ki, desəm gələcək. Ancaq deməyə macal tapmadım, Almaniyaya getdi, sonrası da məlum.\n... Mənim bu xalqın sənətkarlarına ürəyim yanır. Bu xalq üçün yananlara ürəyim yanır. Bu xalq onu yaşadanları, bir əsrdən o biri əsrə aparanları özü məhv eləyir. Hərəsini bir adla - birinə kafir deyir, birinə əyyaş, birinə dəli, birinə satqın, lap başqa sözlər də deyir. Öz sənətkarlarına dürlü-dürlü "titullar" yapışdıranlar bu şəxsləri yaşatmaq üçün nə edirlər? Biri qatıq-süd satır, biri daş-dəmir, biri böyük-böyük binalar, biri torpaq... Sənətkarın sata biləcəyi sənətidi. Onu da xalq almırsa hakimlər alır. Niyə inciyirsiniz ki? Və bu sathasatın içində sənətkarın satdığına maddiyyat çatmırsa deməli, xalqın mənəviyyatı yoxsuldur. Qarnını doyurur, amma beyni və ruhu acdır. Zira, kimsə bu aclığın fərqində deyil. Fərqinə varsalar bu biganələr iqlimində yaşamazdıq. Fərqinə varsalar böyük təntənələrin yaraşığı olacaq şəxsləri belə sükutla yola salmazdıq. Hər kəsə böyük meyarlarla yanaşmaq istəyirik, şəxsiyyət və sənət vəhdəti istəyirik. Amma anlamaq istəmirik ki, içində bu qədər güc-qüvvə, enerji, hərarət ola bilən şəxslərdən öz təyinatı üzrə istifadə edə bilmirik. Onun səsi ilə böyük bir insan kütləsini orduya çevirmək olardı, ordunu qalib qazilərə çevirmək olardı, bütöv ölkəni səfərbər eləmək olardı. Olardı...\nTeatrdakı rollarının içində ən çox sevdiyim, ən çox xatırladığım Cəfər Cabbarlının qəhrəmanları idi. Əslində o özü də bu qəhrəmanlara bənzəyirdi - çırpınan, özünə yer tapa bilməyən, təbəddülatlar içində çabalayan. Və Mikayıl "Od gəlini"ndə deyəndə ki, "qəhr olası tale" mən bütün hüceyrələrimlə taleyin qəhrini hiss edirdim. Və Mikayıl deyəndə ki, "mən inanmıram", mən onun doğrudan da inanmadığına inanırdım. O, öz qüdrətli səsi ilə məni inandırırdı. Mən o səsi sevərdim. O səs mənim üçün həm də dili tutulmuş atamın sinəsindən qopan nidaların səsi idi. Şair ürəyinin səsi idi. İndi mən öz zəif səsimlə üzümü göyə tutub bağırmaq istəyirəm. Üzümü bu xalqa tutub bağırmaq istəyirəm - "Qəhr olası tale!"\nİndi telefonumun yaddaşında Mətinin nömrəsi var...


təkfirçilər | Sizinyol.com\nBiabırçılıq! İŞİD-çilər hönkürərək ağlayan gənc üzvünü zorla intihari əməliyyata yollayır (Video izlə)\n“SizinYol” xəbər verir ki, İŞİD terror qruplaşmasının gənc üzvünü intihari əməliyyata göndərmək istəməsi ilə bağlı biabırçı görüntülər yayılıb. Vəhabi təkfirçilərin gənc oğlanla danışığı: – Özünü fəda etmək üçün hazırsan? Gənc: Yox, and olsun Allaha özümü hazır Davamını oxu\nTəkfirçilər arasında qarşıdurma\nSizinYol.com xarici mətbuata istinadən xəbər verir ki, Hələb və İdlibdə təkfirçilər arasında dərin parçalanma yaşanır. Ayrı-ayrı qruplar arasında gedən döyüşlərdə ölən və yaralanan terrorçuların sayı artmaqdadır. Nurəddin Əl-Zənki qrupu ilə Fəstəqim kəma umirt qrupu arasında Davamını oxu\nSuriyalı igidlər ana-bacılarını vəhabi təkfirçilərdən belə qoruyur – Müharibədən real görüntülər (Video izlə)\n“SizinYol” xəbər verir ki, Rusiyanın “Anna-News” informasiya agentliyi Suriyada əskərlərin öz vətənini, analarını, övladlarını vəhabi təkfirçilərdən necə qoruduğu ilə bağlı reportaj hazırlayıb. Bu video xəbərdə əskərlərin terrorçularla mübarizəyə necə həvəslə, şövqlə yollandığını görmək olar.\nTəkfirçilərin bomba yüklü maşını son anda belə məhv edildi (Video izlə)\n“SizinYol” xəbər verir ki, Müqavimət Cəbhəsi üzvləri Suriyanın Həsakə şəhərində yerləşən Əş-Şəddadi məntəqəsində təkfirçi terroristlərə məxsus bomba yüklü maşını vuraraq külə çevirib. Terrorçu maşınla könüllü döyüşçülərin səngərinə yaxınlaşarkən roketlə belə hədəf alınıb.\nKönüllülər Suriyada təkfirçilər üzərində yeni qələbə qazandılar (Video izlə)\nSuriya ordusu və könüllülər Hələb şəhərinin şimalında yerləşən strateji yüksəkliyi təkfirçi terrorçulardan geri alıblar. Döyüş zamanı terrorçular ağır itki veriblər. SizinYol döyüşün real görüntülərini təqdim edir:


Yarışmalarımızın Qaliblərinin Hədiyyələri (FOTO) » Qadınla.Com - Qadınlar Birİncidir!\nYarışmalarımızın Qaliblərinin Hədiyyələri (FOTO)\nTarix: 28-12-2012, 17:29\nHədiyyələr artıq hazırdır. Şənbə günü qalib olan hər kəsə çatdırılacaq. Hamınıza nir daha uğurlar və təbriklər. Qeyd etmək istəyirəm ki, bucür yarışmalarımız mütamadi olacaq. Sizdə aktiv olun qaliblər arasından simvolik hədiyyələrimizi qazanın. DİQQƏT: Köynək, puzzle ve fincan üzərinə müxtəlif rəngli şəkil və yaziların çəkilməsini qəbul edirik.Bu sadəcəozünü başqalarına göstərmək öz yaxınlarını və dostlarını sevindirmək şansı deyil, hətta, orijinal və xoş hədiyyə ola bilər! Mob.: (050) 569 86 45\n2012 ci ilin Ən Gözəl Gülən Körpəsi ( Qalib Seçildi)\nQadınlar.Biz`in Qar Qızı və Şaxta Babası ( Qalib Seçildi)\n2012 ci ilin Ən Gözəl Gülən Körpəsi


9 Gözəl cütlər üçün cütlər - Gözəllik və Moda - 2020\nMüasir cütlük onların toy və nişan üzüklərini birlikdə seçir. Onların üslubu və dadı uyğun olmalıdır. Diamond əsl sevgini bağlamaq üçün tez-tez seçilir. Bir brilyantın parlaqlığı heç vaxt uzaqlaşmır. Bu, əsl məhəbbəti məhdudlaşdırmaq üçün ən yaxşı seçimdir.\nZərifdən glamourous variantlara əl ata bilərsiniz. Mükəmməl zənglərini tapmaq üçün cütlər uzun bir axtarışdan sonra onları seçirlər. Çox imkanlar var. Onlara sülhlə baxmalı və daha az bahalı olduğunuzu seçməlisiniz.\nNişan və ya Toy üçün Cütlük Diamond Rings:\nSeçmək üçün almazda neçə neçə üzük var.\n1. Gelin Cütlük Pırlanta Yüzükler:\nBridal cüt almaz üzüklər toy və ya nişan işarələmək üçün seçilmiş olan cütləşdirilmiş almaz üzüklərdir. Onlar seçmək üçün gələrkən cütlərin xüsusi əlaqəsi var. Bu üzüklər adətən daha böyük almazlara və daha çox parlaqlığa malikdir, çünki bu, xüsusi münasibətin əlamətidir.\nSonsuzluq heç vaxt bitməyəcək deməkdir. Bu evli cütlər üçün xüsusi bir işarədir. Bir-birlərinə olan məhəbbəti sona çatmaz. Buna görə üzüklərdə istifadə olunur. Bu stil, yubiley kimi xüsusi münasibətlə qeyd etmək üçün istifadə olunur.\n3. Platin Bands Cütlük Pırlanta Yüzükler:\nPlatin heç vaxt köhnə olmağın xüsusi xüsusiyyətinə malikdir. Gümüş kimi görünür. Ən bahalı metal. Cütlük onların üzüklərindən istifadə etmək üçün istifadə edir. Bantlar platinada daha çox düşünülür. Onlar gündəlik məqsəd üçün istifadə olunur. Normalda tək almaz var.\n4. Ənənəvi Cütlük Pırlanta Yüzükler:\nƏnənəvi cüt zinət əşyaları prenses və prenseslere aid olan üzüklərdir. Bu üslub uzun arch və dərin parametrlərə malikdir. Onlar bir çox almaz var. Mərkəzdə bir böyük almaz var. Normalda elmasların çəkisi ilə əlaqədar bir az ağır olduğu üçün onu xüsusi hallarda geyərdiniz.\nDaha çox baxın: Cütlər üçün cüt üzüklər\n5. Promise Cütlük Pırlanta Yüzükler:\nNormalda kişilər və qadınlar bir-birinə söz verdikləri zaman üzükləri mübadilə edirlər. Bu, əbədi olaraq bir yerdə qalmağı, heç bir şeyə aldanma və ya başqa bir şey olmaması kimi ola bilər. Bu xüsusi bir növüdür. Çox şey bling yoxdur.\n6. Ağ və Qızıl Qızıl Cütlük Pırlanta Yüzükler:\nAğ və qızıl qızıl yeni çəhrayı qızıldır. Bu gözəl bir çəhrayı. Xüsusilə cütlər üçün üzüklər etmək üçün istifadə edildiyi zaman daha gözəl görünüş verir. Onlar tez-tez üzüklərdə almaz ilə birləşirlər. Cütün dəsti oğlan üzüklərində daha çox qızıl üzük və daha çox ağ rəngə sahib olacaq.\nDaha çox bax: Cütlük Üzüklər Qızıl\n7. Vurulmuş Cütlük Pırlanta Yüzükler:\nÜzükdə adları, sözləri və tarixi yazmağın yeni bir tendensiyası olmuşdur. Onlar daha çox yer yazmaq üçün əsasən bant tərzidirlər. Engraved cüt diamond ring, moda bir üslubdur. Çalışmaq üçün geyinmək olar. Çox əsasən bir almaz var.\n8. 3 Diamond Set Cütlük Üzüklər:\nDiamond neçə ring bir çox almaz ilə gəlir. Amma ən çox üstünlük verilən stil 3 almaz dəsti. Bu klassik seçimdir. Gündəlik istifadə üçün idealdırlar. Amma ipək və şifon ilə diqqətli olmaq lazımdır, çünki qəbz bir ip çıxartmaq olar.\nDaha çox baxın: Cütlər üçün uyğun üzüklər\n9. Yan Accent Cütlük Pırlanta Yüzükler:\nYan vurğu bir neçə əlamət üzükləri dizayner kemerləri var. Bu, həqiqətən, şık və çox bahalı görünür. Onlar kiçik almazları olan ağrıları hazırlamışlar. Şık axşam turları üçün istifadə edilə bilər. Onlar möhtəşəm və parlaq.\nCütlükli almaz üzüklər həyat yoldaşına "Mən səni sevirəm" demək yaxşı yoludur. Sizin ildönümünüz olsun, hər hansı bir bayram, nişan və ya böyük bir toy olsun, bir-birinizi bu üzüklərinizi hədiyyə edə bilərsiniz. Onlar inanılmaz yaxşı axtarır. Bu, həqiqətən, bir-birinizi necə sevdiyinizi göstərir.\nCopyright 2020 \_ ƏSas \_ 9 Gözəl cütlər üçün cütlər


Azərbaycan rəsmiləri Amerikanın Milli Demokratiya İnstitutunun ünvanına ittihamlar səsləndirir. Baş prokuror Amerika səfirinə məktub göndərib\nABŞ səfirliyi yenidən Azərbaycan hakimiyyətinin ABŞ Milli Demokratiya İnstitutunun (NDI) və onun Bakıdakı nümayəndəsi Aleks Qriqoryevsin ünvanına ittihamları təkzib edib.\nBu ittihamlar Azərbaycan baş prokuroru Zakir Qaralovun səfir Riçard Morninqstorın adına göndərdiyi məktubunda növbəti dəfə səslənib. Bu məxfi məktub növbəti dəfə “təsadüfən” hökumətyönlü KİV-lərin əlinə düşüb.\nBaş prokurorun məktubunda iddia edilir ki, NDİ nümayəndəsi Azərbaycanda çoxsaylı qanunları pozub.\nBaş prokuror hesab edir ki, bu pozuntular NDİ nümayəndəsinin iki il ərzində öz hesabından nağd pul çəkməsində və bu pulu paylamasında özünü göstərir.\nLakin baş prokurorun məktubundan bu vəsaitlərin məhz kimə verildiyi və hətta pul verilibsə belə, kriminalın nədən ibarət olduğu aydın deyil.\nXatırladaq ki, bir müddət əvvəl Prezident Administrasiyasının rəhbəri Ramiz Mehdiyev (kampaniyanın əsl təşəbbüskarı) bildirib ki, NDİ-nin işində qanun pozuntusu müəyyən edilərsə, Azərbaycan NDİ ilə əməkdaşlığa son qoyacaq.\nTuran agentliyinin sorğusuna cavabda ABŞ səfirliyinin mətbuat xidmətindən bildiriblər ki, baş prokurorluqdan həqiqətən məktub daxil olub və NDİ-yə təqdim edilib.\nİradların mahiyyətinə gəlincə, ABŞ səfirliyi bildirir: “Təkrar edirik ki, NDİ və onun direktoru Azərbaycanda vətəndaş cəmiyyətini və demokratik inkişafı dəstəkləmək üçün fəaliyyət göstərir”.\nQeyd edək ki, Azərbaycan hakimiyyəti prezident seçkiləri ilində Azərbaycanda Qərb QHT-lərinin fəaliyyətini maksimum məhdudlaşdırmağa və təkcə seçki prosesinə deyil, seçkiqabağı vəziyyətə də onların nəzarətini məhdudlaşdırmağa çalışır. Lakin rəsmi Bakı yalnız beynəlxalq QHT-lərin qovulması ilə kifayətlənməyəcək, həm də ATƏT ofisinin statusunu layihə koordinatoru səviyyəsinə qədər endirəcək.\nVətəndaş cəmiyyəti ilə hesablaşan Azərbaycan hakimiyyəti beynəlxalq təşkilatların üstünə düşüb.


Sən bir dağ çayı idin.... » Ovqat.com\nSən bir dağ çayı idin....\nSən bir dağ çayı idin, Sabir Bəşirov! Sahillərin gül-çiçək, ən dərin qatların da görünürdü aynatək!\nSəninlə və dostumuz Nəriman Əbdürrəhmanlı ilə məni nəsrimizin “bir udum dağ havası” olan dostumuz Əlabbas tanış etmişdi—düz on iki il bundan əvvəl.\nVə bu on iki il içərisində bizim hər bayramlarda, əlamətdar günlərdə telefon təbriklərimizi nəzərə almasaq, təkcə bir dəfə yenə də hamımıza ana kimi geniş qucağını və ürəyini açan doğma Bakımızda görüşdük—Nərimanla birlikdə--il yarım bundan qabaq. Çünki Sən Yardımlının ucqar dağ kəndi Peştəsərdə, mən də Naxçıvanda yaşayırdıq.\nSən Bakıda olanda mən, mən Bakıda olanda da Sən olmurdun. Ancaq vədələşmişdik ki, bu ilin—2018-ci ilin avqustunun sonunda da dostlarla birlikdə yenə də Bakıda görüşək. Amma Sənin dogma övladının toyu ilə bağlı olaraq vədələşməyimiz gerçəkləşmədi. Bu da fələyin qisməti imiş. Biz yenə də telefon dalğalarında “görüşdük”, Sənin ata sevincinə, fərəhinə uzaqdan-uzağa olsa da bir dostun, əməl qardaşın kimi şərik çıxdıq...Və nəhayət sentyabr ayının 20- də Sənin qəfildən,kimsənin, heç özünün də, doğmalarının da gözləmədiyi halda öz əlinlə əbədiyyət qapısını açaraq bu astarı üzündən baha dünyaya xəbərsiz-ətərsiz əlvida demək səssizliyini mənə Nərimanın heç vaxt yaddaşımdan silinməyən, qulağımdan getməyən dərin hüzünlü, yaslı səsindən eşitdim. Və o andaca Sənin ölümündən iki ay əvvəl yazdığım “Tanrı müjdəsi”adlı şeirimdən bir parça yadıma düşdü. ”Kredo” qəzeti səhifələrində(14.06.2018) dostumuz və dəyərli qələmdaş qardaşımız Əlirza Xələflinin ürək açıqlığı və səxavəti ilə mənə ayırdığı bir səhifəlikdə bu şeir də özünə yer tapmışdır. İşə bax ki, bu şeirləri Sən oxuyandan sonra mənə telefon açdın və daha çox “Tanrı müjdəsi” şeiri haqqında düşüncələrini bölüşdün: bilmirəm, bu təsadüf idi, yoxsa Tanrı xəbərdarlığı!..\n...Dostlar durna qatarıtək\nüzləri sulu ikən\nköçdülər bu dünyadan.\nBu qəfil köç karvanıyla\nmat qoydu bəndəsini\nRəsul Rza demişkən:\n“Su oymuş qaya kimi\nuçulur dörd bir yanım”,\nOnunçün də qaynamır\ndünyaya daha qanım...\nƏzizim Sabir,son dörd ildə dünyasını vaxtsız-vədəsiz dəyişən Sənin kimi əvəzsiz, özlərindən sonra yerləri mənimçün həmişəlik boş qalan AMEA-nın müxbir üzvü, tanınmş dilçi alim Adil Bağırovun, professor, dilçi alim Sevindik Vəliyevin, dilçi alim, professor, həm də bir neçə şeir kitabının müəllifi Elbəyi Maqsudovun, tarixçi alim, professor Həmzə Cəfərovun, tarixçi alim, tanınmış şair Vaqif Məmmədovn, gözəl yazıçı, tanınmış folklor tədqiqatçisı , fəlsəfə doktoru Rafiq Babyevin...bir-birinin ardınca qəfil ölümləri bu şeiri mənə yazdıranda mən heç bilməz idim ki, bu tezlikdə bu şeirdə sənin də xatirə payın olacaq. Çünki hər dəfə sənin bayramlarını təbrik edəndə deyirdin: ”Çox demirəm, Allah sənə iyirmi il ömür versin, beləcə zəng vurub məni təbrik edəsən”. Və hər dəfə də keyfini, əhvalını xəbər alanda “pis demək olmaz” deyərək bizləri təskinlədirdin. Sən saydığını say, gör fələk nə sayırmış,qardaşım...\nSən böyük ürək sahibiydin, əziz qələmdaş dostum. Biz birbirimizi şəxsən tanımaya-tanımaya, imzan müstəsna olmaqla, Sən mənim “Bu da bir nağıldı...”şeir kitabım haqqında “Bu dünya başdan-başa özü boyda kədərdi...” adlı dəyərli bir məqalə yazdın və bu məqaləni“Vətəndaş həmrəyliyi” qəzetinin 26-29 noyabr 2006-cı il tarixli sayında dərc elətdirdin. Mən bu gün də “Vətəndaş həmrəyliyi” qəzetinə minnətdaram ki, qəzet elə Sənin məqalənin ardınca 55 illik yaşımı təbrik edərək yazırdı : ”Yaxın günlərdə Naxçıvanda yaşayan dəyərli ziyalımız,gözəl alim və şair Xanəli Kərimlinin 55 yaşı tamam olur. ”Vətəndaş həmrəyliyi” qəzeti olaraq Xanəli müəllimi təbrik edir, ona cansağlığı və yaradıcılıq uğurları diləyirik. Yubiliyarın qələm dostları Əlabbas, Nəriman Əbdürrəhmanlı da bu təbrikə qoşulur.”\nSən bu alicənablığının təzahüru kimi sonralar 60 illiyimlə bağlı “Xanəli Kərimli:Bir ömrün nağılı” adlı monoqrafiya yazıb 2011-ci ildə “Qnun” nəşriyyatında nəşr etdirdin ki, bu kitabın da “Azərbaycan ədəbiyyatının görkəmli nümayəndələrinin həyat və yaradıcılığına həsr olunmuş 15 kitabından” biri kimi təkcə Sənin yaradcılığında deyil, həm də çağdaş elmi-ədəbi mühitdə öz layiqli yerini tutdu.Sənin böyük zəhmət bahasına araya-ərsəyə gətirdiyin və ciddi araşdirma işi olan“60-cı illər nəsrinin etik\nproblemləri”(2006) kitabınsa illərdir ki, bu sahənin tədqiqatçıları üçün dəyərli qaynaq rolunu oynamaqdadır.\nƏzizim Sabir, Sənin Beynəlxalq Rəsul Rza mükafatçısı kimi də elmi-ədəbi mühüti-mizdə öz yerin, öz imzn, öz sözün vardır.\n...Qardaşım Sabir, bu sətirlərin müəllifi vaxtilə yazmışdı ki:\nÖlüm də həyatın başqa adıdır,\nAllahın insana mkafatıdır.\nTəbii ki, bu “mükafat” bir az tez, bir az gec ulu Tanrıdan hamımıza nəsib olan bir “mükafatdır”. Çünki gələn qonağın getməyi də var—vaxtli, vaxtsız... Birdə ki, Allah dediyimiz o uca qüdrət heç vaxt istəmir ki, sevdiyi bəndəsi günahlarla dolu bu Yer üzündə günah əhli olub onun müqəddəs, pak dərgahına qayıtsın. Biz yaradılanlar Yaradandan çox bilmir ki... Verən də Odur, alan da...\nSən Allahın mələküzlü bəndəsi idin ki, Sabir, Sənə doğulub boya-başa çatdığın doğma Vətənində qəbir qismət oldu...Bu xoşbəxtlik “özünü özündə itirən dünyamızda”\n(M.Araz) hər Vətən oğluna nəsib olmur, qardaşım...\n... Sənin bizlər üçün də xəbərdarlıq olan qəfil ölüm xəbərinin acı kədərindən doğan aşağıdakı misraları son təsəlli və son əlac kimi Sənə ünvanladım. Bilmirəm, narahat ruhumuz bununla təskinlik tapacaq, ya yox:\n...Bir dağ çayı idin,qardaş!..\nSəni məhbəs kimi sıxan\nhərdən məğlub olmağın da\nİstəmirdin çoxları tək\nİstəyirdin öz adınla,\nbu gününü,sabahını qoruyarq\ntarix boyu alnıaçıq,\nqəlbitəmiz yaşayasan .\nazman-azman dağ çayları\nqovuşanda ölüb gedib,\nQalmayıbdı nə adları,nə sanları,\nMinillik bir ölü kimi\nSənsə axıb çağlayırdın\nöz arzunla,öz yolunla\nqadağalar sədlərini yara-yara\nişıq verdin,həyat verdin\n...Mən Sənin elmi yardıcılığından, pedaqoji fəaliyyətindən danışmadım. Bu, başqa bir mətləbin , başqa bir ovqatın söhbətidir. Ancaq Sən əzəli və əbədi bir İNSANLIQ mövzusu kimi həmişə, hər zaman mənim və dostların üçün dirisən, əzizim Sabir. Ona görə də bizi Allahın əmri ilə müvəqqəti bir zaman kəsiyi ayırsa da, Sənə“ƏLVİDA”\ndemirəm, ”GƏLƏN GÖRÜŞLƏRƏ QƏDƏR” deyirəm!..\nAllah Səni və bizləri öz uca mərhəmətinə bağışlasın!!..\nAna səhifəyə qayıt Baxış: 622 Tarix: 30-10-2018, 23:03\nProfessor Elbəyi Maqsudov vəfat etmişdir


Kəlbəcərli tələbələrlə görüş keçirildi- ŞƏKİLLƏR » Manevr.az\nSentyabrın 6-da Gəncə şəhəri 1500 ailəlik yeni qəsəbədə yerləşən Mədəniyyət Sarayında Kəlbəcər rayon İcra Hakimiyyətinin və “Aşıq Şəmşir” Mədəniyyət Ocağı İctimai Birliyinin birgə təşkilatçılığıl ilə ali məktəblərə qəbul olunmuş tələbələrlə görüş keçirilib.\nManevr.az xəbər verir ki, tədbirdə Kəlbəcər rayon İcra Hakimiyyətinin başçısı Aqil Məmmədov, ümumtəhsil müəssisələrinin pedaqoji kollektivləri, ali məktəblərə qəbul olunmuş tələbələr və valideynlər iştirak edib. Dövlət Himni səsləndirildikdən sonra rayon İcra Hakimiyyətinin başçısı Aqil Məmmədov geniş məruzə ilə çıxış edərək tələbələri təbrik edib və onlara yeni qəbul olduqları ali təhsil müəssisələrində müvəffəqiyyətlər arzulayıb. İcra başçısı ölkəmizdə təhsilə, elmin inkişafına göstərilən dövlət qayğısından, bu sahədə aparılan islahatların verdiyi bəhrələrdən danışaraq tələbə adını qazanmış gəncləri təbrik edib. O, qeyd edib ki, bu il tam orta məktəbləri bitirən 1127 nəfər məzundan 556 nəfər tələbə adını qazanıb, onlardan 14 nəfəri 600-dən çox bal toplayıb.\nTədbirdə çıxış edənlər ölkəmizdə təhsilin inkişafına göstərdiyi diqqət və qayğıya görə prezident İlham Əliyevə və Birinci vitse-prezident Mehriban Əliyevaya minnətdarlıqlarını bildiriblər.\nSonda ali məktəblərə daxil olmuş tələbələrə hədiyyələr təqdim olunub.\nTürkiyə İstanbul Konveniyasından geri çəkilməyi nəzərdən keçirir\nDəhşətli qətlin təfərrüatları hər kəsi ŞOKA SALDI


CBS-də xanım katib: ləğv edildi yoxsa 4 mövsüm? (buraxılış tarixi) - ləğv edilmiş + yenilənmiş TV şouları - Vulture Watch | Iyun 2022\nXanım Katib: Dörd Mövsüm üçün CBS TV Şousu ləğv edildi və ya yeniləndi?\nDr. Elizabeth McCord, işi və ailəni tarazlaşdırmaq üçün apardığı mübarizəni qazanacaqmı? Var Xanım katib CBS-də dördüncü mövsüm üçün TV şousu ləğv edildi və ya yeniləndi? Televiziya qarğıdalı TV ləğv və yeniləmə xəbərlərini izləyir, buna görə bu səhifə vəziyyəti izləmək üçün xüsusi bir yerdir Xanım katib dördüncü mövsüm. İşarəyə əlavə edin və ya son yeniləmələr üçün abunə olun. Unutmayın, televiziya qulduru şoularınızı izləyir. Sən?\nCBS televiziya şəbəkəsində yayımlanan bir siyasi dram, Xanım katib müdrik, qətiyyətli Elizabeth McCord'u (Téa Leoni) izləyir. ABŞ Dövlət Katibi olaraq, beynəlxalq diplomatiya sürərkən və qlobal müqavilələrdə danışıqlar apararkən, ofis siyasəti ilə mübarizə aparır. Həm Ağ Evdə, həm də evdə daxili məsələləri həll edir. Bir kollec professoru Elizabeth bir zamanlar etik səbəblərdən vəzifəsindən ayrılan CIA analitiklərindən biri idi. Prezident Conrad Daltonun (Keith Carradine) istəyi ilə sələfi Vincent Marsh'ın (Brian Stokes Mitchell) ölümündən sonra ictimai həyata qayıtdı. Prezident Dalton Katibə Makkordun siyasətdən kənar meyllərinə, Orta Şərq biliklərinə, dillər üçün qabiliyyətə və qeyri-ənənəvi düşüncəyə dəyər verir. Rollarda Tim Daly, Bebe Neuwirth, Željko Ivanek, Sebastian Areclus, Patina Miller, Geoffrey Arend, Erich Bergen, Kathrine Herzer, Wallis Currie-Wood və Evan Roe da yer alıb.\nÜçüncü mövsüm Xanım katib 18-49 demoqrafik və 8.32 milyon izləyicidə ortalama 0.89 dərəcə alır. İkinci mövsümlə müqayisədə demoda% 26, izləyicilərdə isə% 18 azalıb. Necə olduğunu öyrənin Xanım katib digərinə qarşı yığılır CBS TV şouları .\nBaxmayaraq ki Xanım katib üçüncü mövsüm müntəzəm olaraq CBS üçün böyük bir auditoriya toplayır, gözlədiyi 18-49 yaşındakı demoda ortalaması - heç vaxt təsirli olmayıb - azalmağa davam edir. Bununla birlikdə, şounun ümumi izləyiciləri hələ də sağlamdır. CBS-in yeniləcəyini gözləyirəm Xanım katib dördüncü mövsüm üçün bununla yaxşı bir sindikat paketi təmin edir. Sindikat böyük pulun olduğu yerdir və nəticədə televiziya bir işdir.\n3/23 yeniləmə: Xanım katib dördüncü mövsüm üçün CBS-də yeniləndi. Ətraflı məlumat burada .\nBütün CBS 2016-17 TV şoularının reytinqlərini yoxlayın .\nXoşbəxt edirsən Xanım katib Dördüncü mövsüm üçün TV şousu yeniləndi? Bunun əvəzinə CBS bu televiziya şousunu ləğv etsəydi nə hiss edərdiniz?\nzəminə vurub qayıt\nvar və olmayan var mövsüm 6 final\nonsuz da onun xətti olan cw\nvikinqlər 5-ci sezon 2016-cı il tarixdə\ncazibədar son epizodu nə vaxt idi


"Dağlıq Qarabağ münaqişesinde siyasi helle ehtiyac var" – MÜSAHİBƏ - Azadliq Xeber\n"Dağlıq Qarabağ münaqişesinde siyasi helle ehtiyac var" – MÜSAHİBƏ\n12.03.2015 / 17:15 xeber –\nAvropa İttifaqının genişlənmə və qonşuluq siyasəti üzrə komissarıYohannes Hanın (Joannes Han)APA-ya müsahibəsi\n– Avropa İttifaqı münaqişələrin beynəlxalq hüquq və müvafiq format çərçivəsində danışıqlara uyğun sülh yolu ilə həllini dəstəkləyir. Avropa İttifaqı Ukraynaya məxsus Krımın 21 mart 2014-cü ildə Rusiya tərəfindən ilhaqını tanımır. Nə Avropa İttifaqı, nə də Ermənistan da daxil olmaqla başqa ölkə Dağlıq Qarabağın müstəqilliyini tanıyır. Cənubi Qafqazda stabilliyi Dağlıq Qarabağ münaqişəsinin uzunmüddətli həllinə nail olmadan əldə etmək mümkün deyil. "Status-kvo" qəbuledilməzdir və siyasi həllə ehtiyac var. Ərazidə zorakılıq və qisasa qisas fəaliyyətlər, qarşılıqlı ritorikalar sülhə yardım etmir. Avropa İttifaqı tərəfləri davamlı şəkildə fəaliyyətlərində və sözlərində təmkinli olmağa çağırır. Bu, Minsk qrupu tərəfindən aparılan sülh prosesində inkişafa nail olunması üçün əlverişli mühitin yaranmasına imkan verəcək.\n– Avropa İttifaqının "Şərq Tərəfdaşlığı” ölkələrindən bəzilərinin Avrasiya İttifaqına da qoşulmasına münasibəti necədir?


Goranboyda payızlıq şum və əkin işlərinə başlanılıb | Kəpəz Müstəqil Teleradio Şirkəti\n— 05.11.2015 17:01\nGoranboyda payızlıq şum və əkin işlərinə başlanılıb\nGoranboy rayonunda payızlıq şum və əkin işlərinə start verilib. Fermerlərə bununla bağlı lazımi köməkliyin göstərilməsi üçün Rayon İcra Hakimiyyətində xüsusi qərərgah yaradılıb.\nGoranboy rayonunda əkin sahələrinin 15 min hektarında şumlama, 12 min hektarında səpin işləri aparılıb. 8 min hektar sahədə arpa, 4 min hektar ərazidə isə buğda əkilib. Fermer təsərrüfatlarında bu proses noyabr ayının sonuna qədər davam edəcək. Rayon İcra Hakimiyyətinin Aqrar məsələlər şöbəsindən verilən məlumata görə, bu il 21 min hektar ərazidə dənli taxıl bitkilərinin əkilməsi proqnozlaşdırılıb.\nYasin Məmmədov- Goranboy Rayon İH-nın baş məsləhətçisi: "Kənd təsərrüfatı istehsalçılarına ayrılan subsidiyalar dənli bitkilərin əkilməsinə marağı daha da artırıb. Biz bununla bağlı əhali arasında xüsusi maarifləndirici söhbətlər aparırıq, lazımi kənd təsərrüfatı texnikalarının fermerlərə çatdırılmasını təmin edirik. Bununla bağlı Rayon İcra Hakimiyyətində də xüsusi qərərgah yaradılıb”.\nBu il Goranboy rayonunda 12751 fermerə dövlət tərəfindən ayrılan subsidiyaların verilməsi təmin olunub. Rayonun Veyisli kəndində əkin işləri aparan Rəhim Ağayev mövsüm ərzində suvarma suyundan çətinlik çətdiklərini bildirir. Fermer suyun bol olacağı təqdirdə sahələrdən yüksək məhsuldarlıq əldə olunacağını deyir.\nRəhim Ağayev– fermer: "Yoncanı yaxşı suvaranda hektara 200-250 pres verir. Taxılda 1 hektardan 30-35 sentner məhsul əldə edirik. Arpa bitkisinə 1 dəfə su veririk, 2-ci dəfə su tapa bilmirik, ona görə məhsuldarlıq az olur. Su olsa məhsuldarlıq bol olar, fermerlər də əkinə can yandırar. Hər il su yoxdur deyə problem yaşayırıq, ona görə də camaat əkib-becərmir".\nQeyd edək ki, 2015-ci məhsul ilində rayonun 32 min hektar əkin sahəsindən 56 min tondan artıq dənli bitki məhsulu əldə olunub. Bu il hər hektardan 32.3 sentner buğda yığılıb.


Xatirə təhqir etdi: "Ay üzdəniraq, sənin qeyrətini çəkən lazımdır"\nMüğənni Xatirə İslam sosial şəbəkədə paylaşdığı fotosuna görə təhqirlərə məruz qalıb.\nXanim.az xəbər verir ki, son vaxtlar yeni görünüşü ilə meydan oxuyan Xatirə yeni fotosunu sosial şəbəkədə paylaşıb. Sinə dekoltesi ilə poz verən müğənninin fotosu izləyiciləri tərəfindən müzakirələrə səbəb olub.\nTənqid və təhqirə məruz qalan Xatirə isə susmayıb. O, izləyicilərdən birinə sərt cavab verib:\n"Ay üzdən iraq, sənin qeyrətini çəkən lazımdır. Ağıllı ol".\nXəbərlər Baxılıb: 213 Tarix: 13 yanvar 2018\n13 yanvar 548\n13 yanvar 251


Azərbaycanda heyvan dişləmələrinin statistikası açıqlandı: quduzluqdan 3 nəfər ölüb\n26 Aprel 2012 12:26 (UTC+04:00)\nBu ilin ilk 3 ayı ərzində Azərbaycanda 1982 nəfəri heyvan dişləyib.\nSəhiyyə Nazirliyinin Respublika Taun Əleyhinə Stansiyasından cümə axşamı Trend-ə verilən məlumata görə, Azərbaycanın rayonlarında qeydə alının 957 heyvan dişləmələrinin 95 faizini it dişləmələri təşkil edir. Bu il ən çox heyvan dişləməsi Şəmkir və Gəncədə qeydə alınıb.\nBu ilin ilk 3 ayında Şəmkirdə 120, Gəncədə 106 heyvan dişləməsi baş verib.\nHesabat müddətində Qazaxda 87, İsmayıllıda 46, Xaçmazda 44, Ağstafada 40, Mingəçevirdə 34 nəfəri heyvan dişləyib.\nBu il 3 nəfər it dişləməsi nəticəsində yaranan quduzluq xəstəliyindən dünyasını dəyişib. Bu hadisələrin 1-i Cəlilabadda, 1-i Saatlıda, 1-i isə Beyləqanda baş verib.\nRespublika Gigiyena və Epidemiologiya Mərkəzindən cümə axşamı Trend-ə verilən məlumata görə, bu ilin ilk üç ayı ərzində Bakıda 1025 nəfər müxtəlif heyvanlar tərəfindən dişləmələrə məruz qalıb.\nBu ilin yanvar ayı ərzində Bakıda 327 heyvan dişləməsi qeydə alınıb. Dişləmələrin 249-u itlər tərəfindən edilib. Onların 180-i məlum, 69-u naməlum itlər tərəfindən törədilib. Yanvarda dişləmələrin 35-i siçovullar, 35-i pişiklər, 8-i digər heyvanlar tərəfindən baş verib.\nFevralda 317 nəfər dişləməyə məruz qalıb ki, onların 267-si itlər (199-u məlum, 68-i naməlum itlər) tərəfindən edilib. Dişləmələrin 26-ı siçovullar, 23-ü pişiklər, 1-i digər heyvanlar tərəfindən törədilib.\nMartda Bakıda 381 nəfəri heyvanlar dişləyib. Onların 322-si itlər (319-u məlum, 3-ü naməlum), 33-ü pişiklər tərəfindən baş verib. Qalan dişləmələr isə digər heyvanlar tərəfindən qeydə alınıb.\nHeyvan dişləmələrinə məruz qalan şəxslər müalicə ediliblər.\nİt dişləmələri Bakının Xəzər, Binəqədi və Suraxanı rayonlarında daha çox baş verir.\nBu il ərzində Bakıda it dişləməsi nəticəsində quduzluq xəstəliyinə yoluxan olmayıb.\nYana Batırşina Milli Gimnastika Arenasında ustad dərsi keçdi (FOTO)\nCəmiyyət 18 Sentyabr 18:12


Bir sıra Azərbaycan-Türkmənistan hökumətlərarası sazişlər təsdiq edilib ABC.AZ\n30 noyabr, Fineko/abc.az. 29 noyabr tarixində Azərbaycan Prezidenti Türkmənistanla daha öncə imzalanmış hökumətlərarası sazişləri təsdiq edib.\nAzərbaycan Respublikasının DİN ilə Türkmənistanın DİN arasında əməkdaşlıq haqqında; Azərbaycan Respublikasının Mədəniyyət və Turizm Nazirliyi ilə Türkmənistanın Turizm üzrə Dövlət Komitəsi arasında turizm sahəsində əməkdaşlıq haqqında; Azərbaycan Respublikası Hökuməti ilə Türkmənistan Hökuməti arasında ətraf mühitin mühafizəsi sahəsində əməkdaşlıq haqqında; sənaye mülkiyyətinin mühafizəsi sahəsində əməkdaşlıq haqqında müəlliflik hüququ və əlaqəli hüquqlar sahəsində əməkdaşlıq haqqında; baytarlıq sahəsində əməkdaşlıq haqqında Sazişlər təsdiq edilib.\nAzərbaycan Respublikası Hökuməti ilə Türkmənistan Hökuməti arasında energetika sahəsində əməkdaşlığın gələcək inkişafı haqqında Anlaşma Memorandumu və vergi orqanlarının fəaliyyəti sahəsində əməkdaşlığa dair memorandum təsdiq edilmişdir.\nAçar sözlər: Azərbaycan-Türkmənistan


Cərrah-transplantoloq Mircəlal Kazımi barəsində cinayət təqibinə başlanıb – Müstəqil.Az – İnformasiya agentliyi\nMilli.Az APA-ya istinadən xəbər verir ki, Gürcüstan Baş Prokurorluğunun bu gün yaydığı məlumatda bildirilir ki, cərrah M.K. pasientlərin böyük həcmdə pul vəsaitinin mənimsənilməsi və mənimsənilməsi cəhdi ilə bağlı başlanılmış cinayət işi üzrə ittiham olunur.\n“Cərrah M.K. istintaq orqanlarına gəlməkdən imtina etdiyinə görə prokurorluq məhkəməyə onun saxlanılması barədə qərar qəbul etməklə bağlı müraciət edib. Müraciət təmin olunandan sonra M.K. axtarışa veriləcək, – deyə məlumatda deyilir.\n← Allahşükür Paşazadə Türkiyəyə getdi\n“Orada kişilər qadın, qadınlar kişi kimi olur” – Efirdə 18+ suala ŞOK CAVAB – VİDEO →\nÖzcan Deniz Fahriye Evcenlə FOTOSUNU PAYLAŞDI


“ASAN xidmət” mərkəzlərində 20 Yanvar şəhidləri anılıb - Biznes portal Finance Time\nBaki, FinanceTime. 19 yanvar 2020-ci il tarixində ASAN Könüllüləri Şəhidlər xiyabanında ölkəmizin azadlığı və suverenliyi uğrunda canlarından keçmiş qəhrəman Vətən övladlarının xatirəsini ehtiramla yad edib, məzarları önünə gül dəstələri qoyublar.\nSonra Beynəxalq Muğam Mərkəzində “30 illik Qanlı Yanvar” adlı kompozisiya nümayiş olunub. Kompozisiya “ASAN Könüllüləri” Təşkilatı tərəfindən “Mədəniyyət Carçısı” proqramı çərçivəsində təşkil olunub.\nHəmçinin “ASAN xidmət” mərkəzlərində 20 Yanvar – Ümumxalq Hüzn Günü ilə əlaqədar silsilə anım tədbirləri təşkil olunub.


Bir əcnəbi Türkiyədə necə işə düzələ bilər? | Недвижимость в Турции / Türkiyədə əmlak\nBir əcnəbi Türkiyədə necə işə düzələ bilər?\nTürkiyədə daşınmaz əmlakın alınması – gələcək evinizdə məskunlaşmanıza doğru ilk addımdır. Bir çox əcnəbilər tez-tez sual verir: Türkiyədə nəinki yaxşıca dincəlmək, həm də yüksək maaşlı iş tapmaq mümkündürmü?\nBelə bir yanlış fikir var ki, daimi yaşayış vəsiqəsinin rəsmiləşdirilməsi sadə və ya daşınmaz əmlak alınması sürətli olduğundan işə düzəlmə də bu cür olacaq. Bu, heç də belə deyil. Əlbəttə ki, statistikaya əsasən, əcnəbi üçün ildən ilə işə düzəlmək daha asanlaşır:\n• 2003-cü ildə əcnəbilərin Türkiyə Respublikasında işə düzəlməsi üçün təxminən 900 icazə verilmişdir;\n• 2012-ci ildə eyni icazəni artıq 32 min nəfər əldə etmişdir.\nProblem bundadır ki, statistika əcnəbilər tərəfindən verilən ərizələrin ümumi sayını göstərmir. Əgər 2003-cü ildə qeyri-rəsmi məlumatlara görə onların sayı 4000 idisə, 2012-ci ildə artıq – 120000 idi. Beləliklə, rədd cavablarının faizlə tendensiyası hələ də qalır, deməli – Türkiyədə iş tapmaq yetərincə çətin olacaq. Türkiyə hökumətinin belə fəaliyyəti tamamilə əsaslandırılmışdır: əvvəlcə öz vətəndaşlarını işlə təmin etmək, sonra isə digər dövlətlərin vətəndaşlarının ərizələrini nəzərdən keçirmək lazımdır. Nəticə belədir - əgər bir iş yerinə türk və ondan daha yüksək ixtisasa malik əcnəbi iddialıdırsa, 95% hallarda iş yenə də Türkiyə vətəndaşına qismət olacaq.\nİkinci mühüm məqam: Türkiyə höküməti məhz qadın cinsinə iş icazəsini daha loyal təqdim edir – xidmət göstərilməsi sahəsi Türkiyədə daha çox inkişaf etmişdir və burada əsasən, qadınlar işləyir. Ötənilki statistikaya əsasən, xaricdən gələnlərin əksəriyyəti ya ev qulluqçusu kimi, ya da mehmanxana sektorunda işə düzəlmişdir.\nTürkiyədə qeyri-leqal işləmək fikrini dərhal kənara qoymaq yaxşı olardı. Əvvəla, qanunvericiliyə əsasən, heç bir sahibkar əcnəbini işə götürmək üçün rəsmi hüquqa malik deyil. Yeganə variant- hökümətdən müvafiq icazəyə sahib olmaqdır. İkincisi, hətta Sizi kiçik bir işə götürsələr belə, (arayışsız Sizə yüksək maaşlı işi dəqiq verməyəcəklər), işə düzəlmənin, o cümlədən ev qulluqçuların işə düzəlməsinin qanuniliyi mütəmadi şəkildə Sosial təminat qurumu tərəfindən yoxlanılır. Bu zaman türk hökuməti belə qanun pozuntularına kifayət qədər sərt reaksiya verir:\n• Əcnəbi, iş icazəsinin və sığortanın olmaması səbəbilə deportasiya edilə bilər;\n• İşəgötürən ciddi cərimə oluna bilər və bəzi hallarda sahibkarlıq lisenziyasını itirə bilər.\nBeləliklə, Türkiyədə leqal işi necə qazanmaq olar? İlk növbədə, “Əcnəbilərin iş icazəsi haqqında” Qanunu diqqətlə araşdırmaq lazımdır. Başlanğıcda yalnız 1 il müddətinə müəyyən peşə üzrə dəqiq qeyd edilmiş şirkətdə müvəqqəti işədüzəlmə icazəsi əldə etmək olar. Birinci müddət ərzində başqa yerlərdə əlavə işləmək və ya iş yerini dəyişmək olmaz- bu, qadağandır. Əgər işləməyə hazırlaşdığınız şirkətin nümayəndələri Sizə dəstək olsalar, icazəni almaq o qədər də çətin olmayacaq. Əgər icazəni kiminsə köməyi olmadan əldə etmək istəyirsinizsə, proses müsbət nəticəyə əminlik olmadan illərlə uzana bilər.\nƏgər icazəni müvəffəqiyyətlə aldınızsa və bir il iradsız işlədinizsə, Sizi aşağıdakı mərhələli perspektiv gözləyir:\n• Əgər əmək bazarında heç nə dəyişməyibsə, eyni iş yerində eyni ixtisas üzrə iş icazəsini 3 ilə qədər uzatmaq imkanı;\n• Bundan sonra eyni ixtisas üzrə artıq 6 ilə qədər iş icazəsi əldə etmək, lakin işəgötürəni dəyişmək olar;\n• Sonuncu mərhələ - Türkiyədə hər hansı məhdudiyyət olmadan daimi iş icazəsinin verilməsidir. Yalnız o əsasla verilir ki, Siz Türkiyədə tam 8 il fasiləsiz yaşayasınız.\nBunlarla yanaşı, iş axtarmazdan əvvəl Türkiyənin işədüzəlmə haqqında Qanununda araşdırmalı olduğunuz bir sıra vacib məqamlara rast gələ bilərsiniz.


“Yol polisindən qaçmamışam” – Qurban Qurbanov – Yenicag.Az\nAna Səhifə Banner “Yol polisindən qaçmamışam” – Qurban Qurbanov\n"Yol polisindən qaçmamışam" - Qurban Qurbanov\nXəbərlər Departamenti – Yanvar 19, 2018 - 15:11\nYenicag.az Azərbaycan millisinin və “Qarabağ”ın baş məşqçisi Qurban Qurbanovun müsahibəsini təqdim edir:\n– Futboldankənar müsahibəyə elə bu sualla başlayaq: Futboldan kənar Qurban Qurbanovu ən çox maraqlandıran hansı sahə, məşğuliyyət hansıdır?\n– Futboldan başqa yenə futboldur. Daha doğrusu, idman. Əlimə kiçik bir fürsət düşən kimi öz işimdən əlavə idman eləməyə çalışıram. Bu, futbol da ola bilər, yaxud fərdi şəkildə idmanın başqa növü. Bəzən kimsə özümə yoldaş tapıram. Stolüstü tennisi sevirəm. Ümumiyyətlə, hər zaman idmanın içindəyəm.\n– Qismət olsa, bu il 46 yaşınız tamam olacaq. Geriyə boylandıqda həyatınızın ən yaddaqalan ili hansı olub və nəyə görə?\n– İnsan həyatı bir neçə mərhələdən ibarətdir. Hansısa ili daha maraqlı saysam, bəlkə də düzgün çıxmaz. Var uşaqlıq, gənclik dövrləri, indi orta yaşdan bir qədər sonrakı mərhələdir. Allah ömür versə, gələcək dövrümüz var. Hər yaşın öz marağı olur. Uşaqlığı başa düşməyərək keçirirsən. Gənclik illərində bir az dəliqanlı olursan. Bunun özünəməxsus marağı var. İndi olduğum yaş dövrünü insan daha çox düşünərək keçirir. Fikirləşəndə əvvəllər nə qədər səhvlər etdiyini görürsən. Buna baxmayaraq, bəzən maraqlı səhvlər olub. Həmin vaxtlar etdiyim hərəkətləri özüm yox, digərləri danışanda mənim üçün daha maraqlı olur. Keçmişdə yaxşı əhvalatlar çox olub. Onları eşitmək mənə zövq verir. Rayonumuza gedəndə qonşular danışır, dinləməkdən xoşum gəlir.\n– Onların içində ən maraqlısı hansı olub?\n– Məncə, danışmağım o qədər də düzgün çıxmaz (gülür).\n– Şirin səhvlərdən danışdınız. Hansını indi yada salanda əllərinizi bir-birinə vurub deyirsiniz ki, gərək eləməzdim?\n– Konkret hansınısa deyə bilmərəm. Amma böyüklərə qarşı bir az çılğın davranmışam. Belə deyək, həmişə özümü haqlı çıxarmağa çalışmışam. Burda valideynləri nəzərdə tutmuram. Yaşda məndən böyük olan digər insanlar. Uşaq da olsam, haqqımı tələb etmişəm. Çılğın, aqressiv olmuşam. Hətta bəzən müəllimlərdən də haqqımı tələb edirdim. İndi onları yadıma salanda fikirləşirəm ki, düz eləməmişəm. Amma o yaşda davranışlarım onlar üçün gözlənilməz və maraqlı olub.\n– Qurban Qurbanov futbolçu olmasaydı, hansı sahəyə gedərdi?\n– Yəqin ki, yenə idmanda olardım. Düzü, valideynlərim, xüsusilə anam oxumağı çox tələb edirdi. Hətta 8-ci sinifə kimi bütün qiymətlərim əla olub. Amma 9-cu sinifdən peşəkar futbolla məşğul olmağa başladım. Zaqatalanın “Daşqın” klubunda oynayırdım həmin vaxt. Bundan sonra qiymətlərim yavaş-yavaş aşağı düşdü. 8-ci sinifdən sonra çox az vaxt ayırırdım dərslərə. Baxmayaraq ki, anam bu barədə həddən artıq tələbkar idi. İstəyirdi ki, universitet bitirim…\n– Hansı fənn sizi daha çox çəkirdi özünə?\n– Riyaziyyata daha çox həvəsli idim. Müəllimlərim də çox razı idilər məndən. Hər dəfə anamı görəndə deyirdilər ki, əgər Qurban bu həvəslə, biliklə oxumasa, biz çox narahat olacağıq. Ancaq get-gedə futbola sevgim o qədər çox oldu ki, elm qaldı arxa planda və tamamilə fikrimi bu sahəyə yönəltməyə başladım.\n– Bəlli oldu ki, idman həyat tərzinizdir. Futboldan başqa hansı növ sizi daha çox maraqlandırır?\n– Ümumiyyətlə, bizim zona güləşə daha meyllidir. Həm cüdo, həm klassik güləşi və s. nəzərdə tuturam. Mənim də bu sahəyə marağım var idi. Bəzən güləşlə məşğul olanlarla bir yerdə olurdum. Hətta özüm də məşq edirdim. Marağım çox idi güləşə. Amma orda ola-ola yenə də futbola sevgim güc gəlirdi. Məktəb, rayon yarışlarında buna daha çox qaçırdım.\n– Komandanızdan topla yaxşı davranmaqla yanaşı, həm də sürətli oyun istəyirsiniz. Bəs sükanda necə, sürəti sevirsiniz?\n– Bəli, sükanda sürəti çox sevirəm.\n– YPX necə?\n– Çox saxlayıblar.\n– Yəqin ki, bəzən maraqlı hadisələr baş verib həmin hallarda. Tanıyırlarmı, necə davranırlar?\n– Son vaxtlar hədddən artıq çox tanıyırlar. Ancaq bəzən də elə olub ki, saxlayandan sonra biliblər kim olduğumu. Deyiblər ki, tanımadıq, üzrlü hesab elə. Yəni bu dərəcədə yaxşı yanaşıblar mənə.\n– Səhv sizdə də olsa?\n– Həmişə səhv olanda saxlamayıblar. Bəzən yanlışlıqla baş verib. Ola bilsin, şübhələnib saxlasınlar, yaxud yoxlamaq məqsədilə. Təbii ki, dövlətin hər bir qanununa riayət etmək bizim borcumuzdu. Qaçdığım vaxt olmayıb. Nə vaxt işarə veriblərsə, saxlamışam. Amma belə, maşını sürətli idarə etməyi xoşlayıram.\n– Top, yaxud forma istəyən olub? Belə hallar üçün maşında saxlamırsız ki?\n– Maşında saxlamıram. Amma istəyən olub. “Qarabağ”ın formasını, ya da top istəyiblər. Sonradan göndərmişəm.\n– Son illər dünya futbolunda baş məşqçilər öz tərzlərinə xüsusi diqqət edirlər və bu artıq trendə çevrilib. Azərbaycan futbolunda geyim tərzi baxımından ağıla siz gəlirsiniz. Bu, sizin üçün xüsusi əhəmiyyətli məsələdir?\n– Hər bir insanın öz zövqü var. Hamı nəsə alanda onun necə göründüyünə, rənginə fikir verir. Konkret bir tərzdə geyinməyə meylli olduğumu deməzdim. Amma daha çox idman üslubunu xoşlayıram. Hansısa oyunla bağlı mütləq bu geyimdə getməliyəm fikri heç vaxt olmayıb. Hər oyuna fərqli hazırlaşmaq kimi düşüncəm yoxdu. Amma xoşlayıram ki, adi bir köynək də geyinsəm, əynimə biçilmiş olsun.\n– Amma bəzən kostyum geyinirsiniz. Bu, xüsusi oyunlar üçündü?\n– Avropa oyunlarında buna daha çox diqqət ayırıram. Ümumiyyətlə, komandanın baş məşqçisi kimi fərqlənmək bəzən çox vacib olur.\n– Sadəcə geyimin xoşunuza gəlməyi önəmlidir, yoxsa xüsusi önəm verdiyiniz brend var?\n– Xoşladığım var. Amma indi filan brenddən geyinirəm deməyim düzgün çıxmaz. Ümumiyyətlə, məndə alış-veriş həvəslədir. Məsələn, hansısa səfərdə olanda, yaxud mağazaya girəndə bəzi şeyləri götürürəm. Ucuz, baha, brend kimi düşüncələrim yoxdu.\n– Seçimlərinizdə dominant özünüzsünüz, yoxsa kömək edənlər olur?\n– Daha çox özüm seçirəm.\n– Futbolçulara məşq keçirsiniz, sonra özünüz məşq edirsiniz. Bütünlüklə idmanın içindəsiniz. İdmanla yeməyin arasındakı sərhədi necə müəyyənləşdirir, əlaqəni necə qurursunuz?\n– Yeməyi xoşlayan insanam. Amma idman eləyib, yeməyi daha çox sevirəm. Həm iştahım çox olur, həm rahat hiss edirəm ki, artıq çəki problemi olmayacaq. Buna çox önəm verirəm. Bəzən elə olur ki, rejimi pozuram. Bu hər insanda olur. 2-3 gün istəyirsən ki, daha çox yeyəsən. Bu da normaldır. Ümumiyyətlə, idman eləyib, yeməyi daha çox xoşlayıram.\n– Şirniyyatla aranız necədi?\n– Yaxşıdı. Amma bunu nəzarətdə saxlayıram. Çox da yemirəm.\n– Xüsusi sevdiyiniz yeməklər varmı?\n– Bəli. Plovu həddən artıq çox xoşlayıram. Quzu kababı sevimli yeməklərimdəndi. Yağlı, kalorili yeməklərdi əsasən. Ümumiyyətlə, evdə hazırlanan, öz milli yeməklərimiz xoşuma gəlir.\n– Qurban Qurbanov daim işgüzar səfərlərdədir. Bəs sadəcə səyahətlə aranız necədi?\n– Səyahəti daha çox ailəmə görə edirəm. Özüm tək, yaxud dostlarımla harasa gedim – belə bir hal yadıma gəlmir. Amma ailəmlə səyahət edəndə zövq alıram bundan.\n– Hansı ölkədə olmaq istərdiz? Və nəyə görə?\n– Mənim belə bir xarakterim var ki, hara da getsəm, Bakıda istirahət etməyi daha çox xoşlayıram. Gənclik dövrlərində daha çox rayona getmək istəyirdim. Hətta Rusiyada oynadığım vaxtlarda Bakıya gələn kimi dərhal rayonumuza getmək istəyirdim. Orda özümü olduqca rahat hiss edirdim. İndi Bakıda yaxın insanlarla bir yerdə olmağı daha üstün tuturam, nəinki xaricdə olmağı. Onsuz da ölkədən kənarda da şəhəri gəzirsən, yaxud kafedə oturursan, Bakıda da.\n– Belə deyək də, olubmu ki, xəritəni qoyasınız qabağınıza, hansısa ölkə cəlb etsin və oranı görmək istəyəsiz?\n– Açığı, olmayıb. Ya marağım azdı, ya da ümumiyyətlə, əhəmiyyət vermirəm.\n– Qurbanov və musiqi mövzusu çox maraqlıdı…\n– Əvvəllər çox marağım olub. Lap çox…\n– Səhv eləmirəmsə, Viktor Çoyu dinləməyi sevirsiniz…\n– O qədər də çox dinləməmişəm. Günü-gündən ya vaxt azlığından, ya da bəlkə hisslər zəifləyib deyə çox dinləmirəm. Ümumiyyətlə sonuncu dəfə nə vaxt oturub musiqiyə qulaq asdığım yadıma gəlmir. Yaxud hansı biri parça üçünsə darıxım. Belə bir hal yadıma gəlmir.\n– Bunu sükan arxasında, yol gedəndə də etmək olur. Amma filmə xüsusi vaxt ayırmaq lazımdır. Buna münasibətiniz necədir?\n– Eyni. Hamı kimi “Kurtlar Vadisi”nə baxırdım. Onu çox bəyəndim. İndi “Eşkiya Dünyaya Hükümdar Olmaz” adlı serial gedir. Buna da əsasən saat uyğun gəlir deyə açıb baxıram. Ancaq xüsusi vaxt ayıra bilmirəm film izləməyə.\n– “Kurtlar Vadisi”ndə sizin üçün hansı obraz maraqlı olub?\n– Orda hansısa obraz yox, ümumi gedişat mənə maraqlı idi. Türklərin digər ölkələrə qarşı münasibəti, özlərini hazırlamağı, ölkəyə qarşı nələr planlaşdırılır – bu şeylər daha çox diqqətimi çəkdi. Hansısa obrazı xüsusi fərqləndirməmişəm.\nqarabag, Qurban Qurbanov, YPX,


2021, 28 İyul, çərşənbə, Bakı vaxtı 01:32\nFevralın 28-də «quş qripi»nə qarşı mübarizə üzrə Dövlət Komissiyasının növbəti yığıncağı olacaq Partiyalara büdcədən pul ayrılması məsələsi artıq siyasi gündəmə gətirilib, özü də Prezident Aparatı İctimai-Siyasi Şöbəsinin müdiri Əli Həsənov tərəfindən\nBu haqda kütləvi informasiya vasitələrində dəfələrlə çıxış edən cənab Həsənov elə fevralın 27-də də bir daha bildirdi ki, bu il «Siyasi partiyalar» və «İctimai təşkilatlar» haqqında qanunlara mütləq dəyişiklik edilməlidir. Hətta Əli Həsənov bununla bağlı Mərkəzi Seçki Komissiyasına müəyyən səlahiyyət veriləcəyini də istisna etmir.\nAmma dövlət iqtidar, iqtidaryönlü partiyalarla yanaşı müxalifət partiyalarına da yetərincə pul verəcəkmi və ya vəsaiti hansı prinsiplər əsasında verəcək, parlamentdə təmsil olunmayan partiyalar necə maliyyələşəcək kimi suallar açıq qalır. Əli Həsənovun sözlərinə görə, qanun ictimaiyyətin müzakirəsinə verilib. Həmin suallara cavablar da müzakirələrdən sonra məlum olacaq.\nMüxalifət partiyalarının yaratdığı «Azadlıq» blokundan deputat seçilmiş, Xalq Partiyasının sabiq sədri Pənah Hüseyn deyir ki, hakimiyyətin bu addımı ianələrlə dolanan partiyaların siyasi basqıdan qurtulmasına, yəni onların maliyyə mənbələrinin şəffaf olmaması haqda deyilən fikirlərə son verilməsinə səbəb olardı.\nSiyasi şərhçi Azər Rəşidoğlu isə, bildirir ki, Azərbaycanda demokratik dəyərlər oturuşmadığından bu bəzi problemlər yaradacaq. Məsələn, partiyalar siyasi simalarını itirmək təhlükəsi ilə üzləşə bilərlər. Bundan başqa bir sıra partiyaların dövlət tərəfindən maliyyələşdirilməsi onları iqtidardan asılı vəziyyətə salar. Amma Pənah Hüseyn və Demokratik İslahatlar Partiyasının sədri Asim Mollazadə buna inanmır. Onların qənaətincə, iqtidarla dövləti səhv salmaq olmaz.\nO ki qaldı, büdcədən hansı partiyaların maliyyələşməsinə, millət vəkili Pənah Hüseynə görə, Azərbaycanda partiyaların dövlət tərəfindən maliyyələşdirilməsi ilə bağlı optimal model tapmaq mümkündü. O, deyir ki, ölkədə ədalətli seçki keçirilməsi haqda mübahisələr getdiyindən indiki halda ən yaxşı çıxış yolu hamıya bərabər şərait yaradılması, qeydiyyatdan keçən partiyaların hamısına pul verilməsi olardı.\nSiyasi şərhçi Azər Rəşidoğlu isə, partiyalara büdcədən pul ayıracağını deyən hakimiyyətin səmimi olmadığını, iqtidarın bu addımı beynəlxalq qurumların təzyiqi altında gündəmə gətirdiyini düşünür. Ekspert deyir ki, hakimiyyət iqtidaryönlü və özünü müxalifət adlandıran bir çox partiyanı maliyyələşdirir. Onların dövlətdən maliyyələşməsi isə, hakimiyyətin bu partiyalar üzərində nəzarəti itirməsinə səbəb olar.\nBəs, partiyaların maliyyə mənbələri niyə şəffaf deyil? Müxalifət partiyalarının təmsilçiləri deyirlər ki, hakimiyyət onlara maliyyə yardımı edə biləcək qurumları və ya şəxsləri nəzarətdə saxlayır, müxtəlif təzyiqlər göstərir deyə məxfiliyə üstünlük verirlər. Ekspert Azər Rəşidoğlu da bu deyilənləri bölüşür.\nHakimiyyətsə əsasən müxalifəti vaxtaşırı Azərbaycanın dövlət maraqlarına zidd olan xarici təşiklatlardan, hətta bəzən kəşifyyat orqanlarından pul almaqda ittiham edir. Amma Əli Həsənov «bu haqda hər hansı fakt varmı» sualına belə cavab verdi: «Hakimiyyətin ən azı şübhələnməyə haqqı var».\n«Azərbaycan Naminə» İctimai Forumunun rəhbəri Eldar Namazov isə, deyir ki, iqtidarlı-müxalifətli bütün partiyalardan şəffaflıq tələb etmək olar və bu haqlıdır. Ancaq bunun üçün yalnız partiyaların yox, bütünlükdə cəmiyyətin, eləcə də hakimiyyətin özünün şəffaf fəaliyyət göstərməsi lazımdır.


Bakıda avtomat sürət qutulu ən ucuz – 10 AVTOMOBİL - AVTO - Fins.az\nBu ilin əvvəlindən gömrük rüsumlarının dəyişməsi Azərbaycana gətirilən avtomobillərin qiymətinin artması ilə nəticələnib. Fins.az xəbər verir ki, dəyişiklik nəticəsində həm yeni, həm də köhnə avtomobillərin qiymətində artım baş verib. Bu vəziyyət məhdud büdcəsi olanların avtomobil seçimini çətinləşdirib. Hazırda ölkədə avtomobil həvəskarlarının böyük hissəsinin «avtomat» sürət qutulu avtomobilə maraq göstərdiyini nəzərə alsaq, onlar üçün bazardakı variantlar elə də çox deyil. Bunu nəzərə alaraq hazırda Bakının avtomobil bazarında satışda olan avtomat sürət qutulu yeni avtomobilləri təqdim edirik.\nEləcə də bax:“İkinci əl avtomobillər sürətlə ucuzlaşacaq”- ALICILARIN NƏZƏRİNƏ


Azərbaycan müəllimi  No. 31\nRüstəm Orucov Olimpiya Oyunlarında Azərbaycana ilk medalı qazandırıb\nRio-de-Janeyroda keçirilən XXXI Yay Olimpiya Oyunlarında Azərbaycan yığma komandası ilk medalını qazanıb.\nAZƏRTAC xəbər verir ki, Olimpiadanın cüdo yarışında ölkəmizi təmsil edən Rüstəm Orucov (73 kq) yalnız finalda məğlub olub.\nOlimpiadada mübarizəyə 1/16 finaldan başlayan cüdoçumuz bu mərhələdə Qazaxıstan təmsilçisi Didar Hamzanı məğlub edib. R.Orucov səkkizdəbir finalda Jake Bensted (Avstraliya) üzərində ipponla qələbə qazanıb. Azərbaycan idmançısı dörddəbir finalda “London-2012” Olimpiya Oyunlarının gümüş mükafatçısı, Macarıstan təmsilçisi Miklos Unqvarini məğlub edib. Yarımfinalda Saqi Muki (İsrail) ilə qarşılaşan R.Orucov görüşü qələbə ilə başa vuraraq finala yüksəlib. Qələbəyə gedən yoldakı sonuncu sınağında yaponiyalı Şohei Onoya uduzan cüdoçumuz XXXI Yay Olimpiya Oyunlarını gümüş medalla başa vurub.\nAZƏRTAC-ın arayışı: İyirmi beş yaşlı Rüstəm Orucov bu il Kazanda keçirilən Avropa çempionatının şəxsi yarışlarında birinci yeri tutub. O, həmin çempionatda komanda yarışında bürünc mükafatla kifayətlənməli olub. İdmançımız 2011-ci ildə Dünya Kubokunun bürünc mükafatçısı və Avropa Kubokunda ikinci yerin sahibi olub. Cüdoçumuz həmin il Azərbaycanı Şenzen şəhərində keçirilən beynəlxalq yay universiadasında, 2012-ci ildə isə London Yay Olimpiya Oyunlarında təmsil edib. 2012-ci il Bakıdakı Qran-pridə qızıl, 2014-cü il Türkiyənin Samsun şəhərindəki Qran-pri turnirində gümüş medal qazanan R.Orucov ötən il Tbilisidə keçirilən Qran-pridə birinci yeri tutub. İdmançımız bu il Bakıda keçirilən “Böyük dəbilqə” beynəlxalq turnirində bürünc, Almaniyada təşkil olunan Qran-pri turnirində isə gümüş medal qazanıb.\nR.Orucov Beynəlxalq Cüdo Federasiyasının reytinq siyahısında ikinci yerdə qərarlaşıb. O, Olimpiya Oyunlarına lisenziyanı Beynəlxalq Cüdo Federasiyasının reytinq cədvəlinə əsasən qazanıb.\nCüdoçumuz Elmar Qasımov “Rio-2016”da gümüş medal qazanıb\nAzərbaycan cüdoçusu Elmar Qasımov “Rio-2016”da Azərbaycan millisinin aktivinə ikinci gümüş medalı yazdırıb.\nAZƏRTAC xəbər verir ki, 100 kiloqram çəki dərəcəsində mübarizə aparan E.Qasımov finalda 2014-cü ilin dünya və Avropa çempionu çexiyalı Lukas Krpalekə uduzaraq XXXI Yay Olimpiya Oyunlarını gümüş medalla başa vurub.\nXXXI Yay Olimpiya Oyunlarının altıncı günündə - avqustun 11-də mübarizəyə qoşulan E.Qasımov 1/16 final mərhələsində Rusiya təmsilçisi, Avropa, dünya və Olimpiya çempionu Tahir Xaybulayevi məğlub edib. Səkkizdəbir finalda Lyes Bouyakoubu (Əlcəzair) mübarizədən kənarlaşdıran E.Qasımov dörddəbir finalda Afrika çempionatının qalibi misirli Ramadan Dərvişi məğlub edərək yarımfinala vəsiqə qazanıb. Azərbaycan idmançısı bu mərhələdə ukraynalı Artem Bloşenkoya qalib gələrək finala yüksəlib.\nRio Olimpiadasında cüdoçularımızdan Rüstəm Orucov (73 kq) avqustun 8-də Azərbaycana gümüş medal qazandırmışdı.\nAZƏRTAC-ın arayışı: İyirmi beş yaşlı Elmar Qasımov karyerası ərzində, ümumilikdə, 15-dən çox medala sahib olub. O, 2009-cu ildə Ermənistanda keçirilən gənclər arasında Avropa çempionatında qızıl medal qazanıb. 2014-cü ildə Fransada keçirilən Avropa çempionatında ikinci yeri tutan cüdoçumuz həmin il Rusiyada “Böyük dəbilqə” yarışında fəxri kürsünün ən yüksək pilləsinə qalxıb. İdmançımız ötən il Samsunda və Tbilisidə təşkil edilən beynəlxalq Qran-pri turnirlərinin, eləcə də Mərakeşdə və Meksikada usta idmançılar arasında keçirilən yarışların qalibi olub. Cari ildə qatıldığı turnirlərin əksəriyyətində mükafatçılar sırasına düşməyi bacaran E.Qasımov Olimpiya Oyunlarına lisenziyanı Beynəlxalq Cüdo Federasiyasının reytinq cədvəlinə əsasən qazanıb. Cüdoçumuz həmin reytinq cədvəlində 100 kiloqramadək çəki dərəcəsində ilk sırada qərarlaşıb.\nBakıda “Rio-2016” Yay Olimpiya Oyunlarına həsr olunmuş basketbol turniri keçirilib\nBakıda 3x3 basketbolu üzrə növbəti turnir keçirilib.\nAZƏRTAC xəbər verir ki, yarışda otuz altı komanda mübarizə aparıb. Onlardan dördü peşəkar, iyirmi ikisi həvəskar, onu isə yeniyetmələrdən ibarət kollektiv olub.\nPeşəkarlar arasında birinci yerə Amil Həmzəyev, Polad Həsənov və Emin Cəfərovun yer aldığı “Gəncə Fires” komandası sahib çıxıb. Həvəskar komandalar arasında keçirilən yarışda isə “F.6.P” klubu hamıdan güclü olub. Nəhayət, yeniyetmələrin turnirində “Splash brothers” komandası qalib adını qazanıb.\nTurnirin gedişində keçirilən “Three Point Contest” müsabiqəsində Anar Həsənov böyüklər, Raul İsmayılov isə yeniyetmələr arasında ən yaxşı nəticəni göstərib. R.İsmayılov həmçinin yeniyetmələr arasında turnirin ən dəyərli oyunçusu seçilib. Böyüklərin yarışında isə bu ada Rüstəm Əliyev layiq görülüb.\nQeyd edək ki, artıq sayca səkkizinci dəfə keçirilən turnir “3x3 Azərbaycan” layihəsinin bir illiyinə və Rio Yay Olimpiya Oyunlarına həsr olunub.


İslam Birliyi konfransının iştirakçıları İmam Xomeyninin (r.ə) məqbərəsini ziyarət etdilər\nDekabr 4, 2017 - 10:15 PM News Code : 871000 Source : Sahar Tv Link:\nAyətullah Əraki İslam Birliyi konfransının keçirilməsini İslam alimləri və mütəfəkkirlərinin İslam dünyasının birliyinə çatmaq üzrə qarşılıqlı təfəkkürü istiqamətində təsirli addım adlandırıb.\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, 31-ci beynəlxalq İslam Birliyi konfransında iştirak edən xarici qonaqlar İran İslam Respublikasının banisi İmam Xomeyni(r.ə)-in yüksək mövqeyinə hörmət ifadə ediblər.\nÜmumdünya İslam Məzhəblərinin Yaxınlaşdırılması Assambleyasının baş katibi Ayətullah Mohsen Əraki, Livan Hizbullahının baş katib müavini Şeyx Nəim Qasim və "Müasir islam sivilizasiyasının birliyi və tələbləri" adı altında keçirilən 31-ci beynəlxalq İslam Birliyi konfransında iştirak edən bir qrup xarici qonaq bu gün İmam Xomeyni(r.ə)-in pak hərəmində olaraq, əklil qoyub, fatihə qiraət edərək, İmam Xomeyni(r.ə)-in yüksək mövqeyinə hörmət ifadə ediblər.\nÜmumdünya İslam Məzhəblərinin Yaxınlaşdırılması Assambleyasının baş katibi bu mərasimin kənarında müxbirlərə deyib: 31-ci beynəlxalq İslam Birliyi konfransı İslam dünyasının birliyi üzrə İmam Xomeyni(r.ə)-in yüksək amallarının reallaşması istiqamətində təşkil olunub və bu gün bu konfransın iştirakçıları İmam Xomeyni(r.ə)-in pak hərəmində olaraq, onun amalları ilə beyətlərini təzələyiblər.\nÜmumdünya İslam Məzhəblərinin Yaxınlaşdırılması Assambleyasının baş katibi həmçinin deyib: İŞİD-in və təkfirilərin məğlubiyyətilə İslam dünyası yeni bir mərhələyə daxil olub və İslam Birliyi konfransında təklif olunan proqram və layihələr İslam dünyasının yeni mərhələsinə uyğun olmalıdır.\n"Müasir islam sivilizasiyasının birliyi və tələbləri" adı altında keçirilən 31-ci beynəlxalq İslam Birliyi konfransı dekabrın beşindən yeddisinədək Tehranda keçirilir.